ஒரு வாரமாக காய்ச்சல் கண்ட குழந்தை மரணம்!

தொடர் காய்ச்சலால் பாதிக்கப்பட்ட குழந்தையை ஒரு வாரமாக மருத்துவமனை சிகிச்சைக்காகக் கொண்டு வந்தும் சம்பந்தப்பட்ட மருத்துவமனை தகுந்த சிகிச்சையளிக்காமலும் நோயின் தாக்கத்தை உறுதிப்படுத்தாமலும் அலட்சியமாக நடந்து கொண்டது ஏன்? கிள்ளான் துங்கு அம்புவான் ரஹிமா பெரிய மருத்துவமனையின் அலட்சியப் போக்கு ஒரு தொடர் கதைதானா என்று மரணமடைந்த ஐந்து வயது குழந்தை லாரணியாவை பறிகொடுத்த துக்கத் தினிடையே தாயார் பிரேம்ஸ்ரீ த/பெ புஷ்பநாதன் (வயது 30) கேள்வி எழுப்பினார். கடந்த 13-ஆம் தேதி முதல் 19-ஆம் தேதி வரை தொடர்ந்து காய்ச்சல் கண்டு வந்த லாரணியாவை கிள்ளான் பொட்டானிக் அரசாங்க மருத்துவமனைக்கு சிகிச்சைக்காகக் கொண்டு வந்தேன். டிங்கிக் காய்ச்சலாக இருக்கலாம் என்ற சந்தேகத்தின் பேரில் லாரணியாவுக்கு இரத்தப் பரிசோதனை சிகிச்சை மேற்கொள்ளப்பட்டதுடன் மறுநாளும் தொடர் சிகிச்சைக்கு வரவேண்டும் என்று மருத்துவர்கள் அறிவுறுத்தினர். உடல்நிலை தொடர்ந்து மோசமாகி வந்ததுடன் காய்ச்சல் விட்டு விட்டு வருவதைக் கண்ட நான் எதற்கும் காத்திருக்காமல் அருகிலுள்ள சுங்கை பூலோ மருத்துவமனை, புஞ்சாக் அலாம் போலி கிளினிக், காப்பார் லக்கி கிளினிக் என இதர தனியார் மருந்தகங்களில் மருத்துவப் பரிசோதனை மேற்கொள்ள அலைக்கழிக்கப்பட்டேன். இருப்பினும், தொடர்ந்து வாந்தி, வயிற்றுப்போக்கு என்று உடல் நிலை மோசமாகித் துவண்ட லாரணியாவை மீண்டும் கடந்த 20-ஆம் தேதி கிள்ளான் தெங்கு அம்புவான் ரஹிமா மருத்துவமனைக்கு மேல் சிகிச்சைக்காக கொண்டு சென்றேன். லாரணியாவைத் தூக்கிச் சென்று அவரசப் பிரிவில் சேர்த் தேன். அப்போது அங்கிருந்த ஒரு சீன மருத்துவர், லாரணியாவின் இடுப்பில் உடுத்தியிருந்த பெம்பர்சை மாற்றும்படி என்னிடம் கூறினார். அவ் வேளையில் லாரணியாவுக்கு சுவாசக் கருவியும் பொருத்தப்பட்டது. அப்போது லாரணியாவின் வயிறு ஏறி இறங்கிக் கொண்டிருப்பதையும் சுவாசம் விடு வதால் அப்படிச் செயல்படுவதையும் உணர்ந்தேன். அதன் பின் என்னை வெளியே சென்று காத்திருக்குமாறு அம்மருத்துவர் என்னிடம் தெரிவித்தார். அதனைத் தொடர்ந்து 15 நிமிடம் கழித்து சிகிச்சைப் பிரிவிலிருந்து வெளியே வந்த சகமருத்துவர் ஒருவர் வரும் வழியிலேயே குழந்தை இறந்து விட்டதாகத் தெரிவித்த தகவல் கேட்டு நான் திடுக்கிட்டு அதிர்ச்சியடைந்தேன் என்று சுங்கைபூலோ, டேசா கோல்ட் பீல்டு குடியிருப்பில் வசித்து வரும் பிரேம்ஸ்ரீ துயரத்துடன் தெரிவித்தார். மேற்பட்ட கிள்ளான் பெரிய மருத்துவமனைக்கு வந்து கொண்டிருந்த போது என் மகள் கண் விழித்து வழக்கமான நிலையிலேயே இருந்ததை காரில் என்னுடன் வந்த என் தங்கையும் அதனைக் கண்ணுற்றதாக சம்பந்தப்பட்ட மருத்துவரிடம் தெரிவித்தும் அவர் எங்களின் கூற்றுக்கு மறுப்பு தெரி வித்ததுடன் மகள் லாரண்யா மருத்துவமனைக்குக் கொண்டு வரப்பட்டபோது, வரும் வழியிலேயே இறந்து விட்டதாகத் தனது கூற்றை மெய்ப்பிக்கும் வகையில் நடந்து கொண்ட விவகாரம் தொடர்பிலும் குழந்தை லாரணியாவின் திடீர் மரணம் தொடர்பிலும் தனது குடும்பத்தினர் பெரும் அதிருப்தி கொள்வதாகவும், இதன் தொடர்பில் போலீசாரும் தேசிய சுகாதார அமைச்சும் விசாரணை மேற்கொள்ள வேண்டும் என்றும் பிரேம்ஸ்ரீயும் அவரின் குடும்பத்தினரும் கேட்டுக் கொண்டனர்.


கண்ணீரில் கோவா.. முதல்வர் மனோகர் பாரிக்கர் மறைவு..

பானஜி:

கோவா முதல்வர் மனோகர் பாரிக்கரின் உடலுக்கு இன்று இறுதிச்சடங்கு செய்யப்பட்டது. மிராமர் பகுதியில் இவரது உடலுக்கு இறுதிச்சடங்கு நடைபெற்றது.நேற்று உடல்நலக்குறைவால் கோவா முதல்வர் மனோகர் பாரிக்கர் காலமானார். அவருக்கு வயது 63. கணைய புற்றுநோய் காரணமாக மும்பை, டெல்லி நகரங்களில் சிகிச்சை பெற்று வந்தார். ஆனால் இந்த சிகிச்சை அவருக்கு பெரிய அளவில் பலன் அளிக்கவில்லை.

இதையடுத்து அவர் அமெரிக்கா சென்றார். கோவா முதல்வர் மனோகர் பாரிக்கர் சில மாதங்களுக்கு முன்பு அமெரிக்கா சென்று சிகிச்சை பெற்று நாடு திரும்பினார்.தொடர்ந்து அலுவலக பணிகளை செய்து வந்த அவர் நேற்று உடலநலக்குறைவால் மரணம் அடைந்தார். உடல்நலக்குறைவிற்கு இடையில் இவர் முதல்வராக தன்னுடைய பணிகளை செய்து வந்தார் என்பது குறிப்பிடத்தக்கது.

இவரது மறைவு காரணமாக தற்போது நாடு முழுக்க தேசிய அளவில் துக்கம் அனுசரிக்கப்படுகிறது. அனைத்து அரசு அலுவலகங்களிலும் தேசிய கொடி அரைக்கம்பத்தில் பறக்கவிடப்பத்து. இன்று காலை 9.30-10.30 மணி வரை மனோகர் பாரிகரின் உடல் கோவா பஞ்சிம் பகுதியில் பாஜக அலுவலகத்தில் வைக்கப்பட்டது.

பாஜக அலுவலகத்தில் கட்சியினர் அவரது உடலுக்கு அஞ்சலி செலுத்தினார்கள். அதன்பின் காலா அகாடமி பகுதிக்கு மக்களின் அஞ்சலிக்கு எடுத்து செலுத்தப்பட்டது. அங்கு ஆயிரக்கணக்கான மக்கள் அவரது உடலுக்கு அஞ்சலி செலுத்தினார்கள். 4 மணி வரை மக்கள் அவரின் உடலுக்கு அஞ்சலி செலுத்தினார்கள்.

பிரதமர் மோடி, அமைச்சர்கள் ராஜ்நாத் சிங், பாஜக நிர்வாகிகள், ஆர்எஸ்எஸ் நிர்வாகிகள் ஆகியோர் இந்த நிகழ்வில் கலந்து கொள்கிறார்கள். அரசியல் சாராத பிரபலங்களும் இந்த நிகழ்வில் கலந்து கொண்டனர். காங்கிரஸ் கட்சியை சேர்ந்த நிர்வாகிகள் பலரும் இறுதிச்சடங்கில் கலந்து கொண்டனர். அதன்பின் காலா அகாடமி பகுதியில் இருந்து மிராமர் பகுதியில் மாலை 5 மணிக்கு இவரின் உடல் கொண்டு வரப்பட்டது. அங்கு இவரது உடலுக்கு இறுதி மரியாதைகள் செலுத்தப்பட்டு இறுதிச்சடங்கு நடைபெற்றது. அரசு மரியாதையுடன் இவரது இறுதிச்சடங்கு நடைபெற்றது.


ரஷ்ய அதிபர் புதினுடனான பேச்சு திருப்திகரமாக இருந்தது !'' - ட்ரம்ப்

ஜி-20 மாநாட்டை அடுத்து, ஜெர்மனியின் ஹம்பர்க் நகரில், அமெரிக்க அதிபர் ட்ரம்ப், ரஷ்ய அதிபர் விளாடிமிர் புதின், துருக்கி அதிபர் தையீப் எர்டோகன், இந்தியப் பிரதமர் மோடி உள்பட பலநாட்டுத் தலைவர்கள் கூடியுள்ளனர். இந்த நிலையில், ''ரஷ்ய அதிபர் புதினுடனான பேச்சு திருப்திகரமாக இருந்தது'' என ட்ரம்ப் தெரிவித்துள்ளார். இதுகுறித்து அவர், “நாங்கள் இருவரும் பல விஷயங்களை விவாதித்தோம். பேச்சுக்கள் நன்றாகப் போயின. அடுத்து வரும் நாட்களில் இரு நாடுகளுக்கும் இடையில் நல்ல விஷயங்கள் நடக்கும்'' என்று தெரிவித்துள்ளார்.


இடிபாடுகளுக்குள் சிக்கிய குழந்தை 35 மணி நேரத்திற்குப் பிறகு உயிருடன் மீட்பு

மாஸ்கோ,

ரஷ்யாவில் அடுக்குமாடி குடியிருப்பு இடிந்து விழுந்ததில் இடிபாடுகளுக்குள் 35 மணி நேரம் சிக்கி தவித்த குழந்தை உயிருடன் மீட்கப்பட்டது. ரஷ்யாவில் மேக்னி டோகோர்ஸ் நகரில் உள்ள 10 மாடி குடியிருப்பு இடிந்தது. அதில் இருந்த ஒரு வீட்டில் ஏற்பட்ட கியாஸ் கசிவால் இந்த விபத்து நிகழ்ந்தது. அதில் 48 வீடுகள் சேதம் அடைந்தன. இடிபாடுகளில் சிக்கி 7 பேர் உயிரிழந்தனர். இன்னும் 36 பேரை காணவில்லை. காயம் அடைந்த பலர் மீட்கப்பட்டு சிகிச்சை பெற்று வருகின்றனர்.

மீட்புப் பணிகள் தொடர்ந்து நடைபெறுகின்றன. மீட்கப்பட்ட உடல்கள் போர்வையில் சுற்றி உறவினர்களிடம் ஒப்படைக்கப்பட்டு வருகின்றன. மேலும் இடி பாடுகளில் சிக்கி தவிப்பவர்களும் மீட்கப்பட்டு வருகின்றனர். மேக்னி டோகோர்ஸ்க் நகரில் தற்போது மைனஸ் 17 டிகிரி குளிர் நிலவுகிறது. அதை பொருட்படுத்தாமலேயே குழுவினர் இடிபாடுகளை அகற்றி கொண்டிருந்தனர்.

அப்போது இடிபாடுகளுக்கு இடையே குழந்தையின் அழுகுரல் கேட்டது. அதன் பின்னர்தான் 11 மாத ஆண் குழந்தை உயிருடன் இருப்பது கண்டு பிடிக்கப்பட்டது. தலையில் காயம் இருந்தது. குழந்தையை மீட்ட குழுவினர் மிகவும் மகிழ்ச்சி அடைந்தனர். விபத்து நடந்து 35 மணி நேரத்துக்குப் பிறகு குழந்தை உயிருடன் மீட்கப்பட்டுள்ளது அனைவரையும் மகிழ்ச்சியிலும் ஆச்சரியத்திலும் ஆழ்த்தியது. குழந்தையின் உடலை படுக்கை சுற்றியிருந்ததால் உயிர் பிழைத்துள்ளது.

இதை அறிந்த பொது மக்கள் 100-க்கும் மேற்பட்டோர் இடிந்த அடுக்குமாடி குடியிருப்பு பகுதியில் கூடினர். 35 மணி நேரமாக கடுங்குளிரில் தவித்து உயிருடன் மீட்கப்பட்ட குழந்தையை ஆவலுடன் பார்த்தனர். பின்னர் அக்குழந்தை மருத்துவமனைக்கு கொண்டு செல்லப்பட்டது.


பாரதிராஜா, கவுதமன் மீது போடப்பட்டுள்ள கொடிய பொய் வழக்குகளை திரும்பப் பெற வேண்டும்

இயக்குநர் கௌதமன் மீதும், இயக்குநர் பாரதிராஜா மீதும் போடப்பட்டுள்ள கொடிய பொய் வழக்குகளை திரும்பப் பெற வேண்டும்  என்று தமிழ்த்தேசியப் பேரியக்கப் பொதுச் செயலாளர் கி. வெங்கட்ராமன் வலியுறுத்தியுள்ளார்.இது குறித்த அவரது அறிக்கை:  ’’துடிப்புமிக்க தமிழர் உரிமைப் போராளி இயக்குநர் வ. கௌதமன், கொடிய சட்டப் பிரிவுகளின் கீழ் அநீதியாகக் கைது செய்யப்பட்டு சிறையில் அடைக்கப்பட்டுள்ளார்.

தமிழ் – தமிழினம் – தமிழர் உரிமை என்றாலே ஒவ்வாமை கொண்டுள்ள மோடி அரசின் தமிழினப் பகையை செயல்படுத்தும் அரசாக தமிழ்நாடு அரசு செயல்படுகிறது.தமிழ்நாட்டின் காவிரி உரிமையை வலியுறுத்தி நடைபெற்ற தொடர் போராட்டங்களின் ஒரு பகுதியாக, கடந்த ஏப்ரல் 12 (2018) அன்று சென்னை ஐ.பி.எல். கிரிக்கெட் களியாட்டத்தை எதிர்த்து அமைதியான எழுச்சிமிக்க போராட்டம் நடைபெற்றது.

பல்வேறு அமைப்புகளைச் சேர்ந்த பல்லாயிரம் பேர் பங்கேற்ற அப்போராட்டம், முற்றிலும் அமைதியாகவே நடைபெற்றது. அப்போராட்டத்தில் பங்கு பெற்ற தமிழர் நலம் பேரியக்கத் தலைவர் இயக்குநர் மு. களஞ்சியம், கரூர் இரமேசு ஆகியோர் மீதும், நூற்றுக்கணக்கான இளைஞர்கள் மீதும் காவல்துறை தேவையற்ற முறையில் கண்ணாடி இழைத் தடிகளால் கடுமையாகத் தாக்கி, எலும்பு முறிவு உள்ளிட்ட சேதங்களை உண்டாக்கியது.

ஆனால், அப்போராட்டத்தின் போது ஒரு காவலர் தாக்கப்பட்டார் என்று சாக்கிட்டு நாம் தமிழர் கட்சி, தமிழக வாழ்வுரிமைக் கட்சி உள்ளிட்ட பல்வேறு இயக்கங்களின் பொறுப்பாளர்கள் மீது குண்டர் சட்டம் உள்ளிட்ட கொடும் சட்டப்பிரிவுகளில் அடுத்தடுத்து வழக்குகளை தமிழ்நாடு காவல்துறை தொடுத்து வருகிறது.

அதேபோல், வன்முறையில் ஈடுபடாத – வன்முறை எதையும் தூண்டாத இயக்குநர் பாரதிராஜா மீது தமிழ்நாடு காவல்துறை இரண்டு வழக்குகள் பதிவு செய்துள்ளதை வன்மையாகக் கண்டிக்கிறேன். இப்போராட்டத்தில் இயக்குநர் பாரதிராஜா தலைமையில் கலந்து கொண்ட திரைத் துறையினரோடு இணைந்து பங்கேற்ற இயக்குநர் கௌதமன் எந்தவகை வன்முறையிலோ, சட்ட விரோதச் செயலிலோ ஈடுபடவில்லை என்பது அதுகுறித்து ஊடகங்களில் வெளியான காணொலிகளைப் பார்த்தாலே தெளிவாகத் தெரியும்.

ஆயினும், வேண்டுமென்றே தமிழின உணர்வாளர்களை ஒடுக்க வேண்டும் என்ற இனத்துரோக எண்ணத்தில் எடப்பாடி பழனிச்சாமி அரசு, கொலை முயற்சி, பொது சொத்துக்கு சேதம் விளைவித்தல் உள்ளிட்ட 14 கொடும் பிரிவுகளின் கீழ் 3 வழக்குகளை தொடுத்து 24.06.2018 அன்று சிறையிலடைத்துள்ளது.

ஒரே நிகழ்வுக்கு மூன்று வழக்குகள் என்பது சட்டத்திற்குப் புறம்பானது என்று தெரிந்தாலும், பழிவாங்கும் உணர்ச்சி தலைக்கு ஏறிட, முடிந்தவரை துன்பம் தர வேண்டும் என்ற வன் நெஞ்சத்தோடு இக்கொடிய வழக்குகள் புனையப்பட்டுள்ளன.இயக்குநர் கௌதமன் மீது பொய் வழக்குத் தொடுத்து, அவரைக் கைது செய்துள்ளதை தமிழ்த்தேசியப் பேரியக்கம் வன்மையாகக் கண்டிக்கிறது. இவ்வாறு தொடரும் அடக்கு முறையினால் தமிழின உரிமைப் போராட்ட ங்களை முடக்கிவிட முடியாது என்ற அரசியல் அடிச்சுவடியை தமிழ்நாடு அரசு தெரிந்து கொள்ள வேண்டும்.

பா.ச.க.வோடு சேர்ந்து தமிழ்நாட்டு மக்களிடம் அ.தி.மு.க.வும் முற்றிலும் தனிமைப்படும் என்ற எளிய உண்மையைக் கூட உணராமல், பா.ச.க. கை நீட்டி யவர்களை எல்லாம் கைது செய்யும் கண்மூடித்தனமான அடக்குமுறையை தமிழ்நாடு அரசு கைவிட வேண்டும்! இயக்குநர் கௌதமன் மீதும், இயக்குநர் பாரதிராஜா மீதும் போடப்பட்டுள்ள கொடிய பொய் வழக்குகளை திரும்பப் பெற வேண்டும். இயக்குநர் கௌதமனை உடனே விடுதலை செய்ய வேண்டுமென்று தமிழ்த்தேசியப் பேரியக்கம் சார்பில் தமிழ்நாடு அரசை வலியுறுத்துகிறேன்.’’


காமன்வெல்த்:  பதக்கப்பட்டியலில் கனடாவை பின்னுக்குத் தள்ளிய இந்தியா

ஆஸ்திரேலியாவில் நடைபெற்றுவரும் காமன்வெல்த் போட்டியில், இந்தியாவுக்கு இதுவரை எட்டு தங்கப்பத க்கங்கள் கிடைத்துள்ளன.

21-வது காமன்வெல்த் போட்டிகள், கலைநிகழ்ச்சிகளுடன் ஆஸ்திரேலியாவின் கோல் கோஸ்ட் நகரில் கடந்த 4-ம் தேதி துவங்கியது. 11 நாள்கள் நடக்கும் இந்த காமன்வெல்த் போட்டிகளில், மொத்தம் 71 நாடுகளைச் சேர்ந்த விளையாட்டு வீரர்கள் பங்கேற்கின்றனர். இந்தியா, வெள்ளிப்பதக்கத்துடன் தன் பதக்கப் பட்டியலைத் தொடங்கியது. முதல் நாளில் 56 கிலோ பளு தூக்கும் போட்டியில், கர்நாடகா மாநிலத்தைச் சேர்ந்த கே.பி. குருராஜ், வெள்ளிப்பதக்கத்தை வென்று அசத்தினார்.

இதையடுத்து,  தமிழகத்தை சேர்ந்த இந்திய வீரர் சதீஷ் சிவலிங்கம் பளு தூக்கும் போட்டியின் 77 கிலோ எடைப் பிரிவில் தங்கம் வென்றார். நேற்று ,மகளிர் 69 கிலோ எடைப்பிரிவு பளுதூக்குதல் போட்டியில், இந்திய வீராங்கனை பூனம்யாதவ் தங்கப்பதக்கம் வென்றார். மேலும், 10 மீட்டர் ஏர் பிஸ்டல்  துப்பாக்கிச் சுடுதலில், இந்திய வீராங்கனை மனு பாக்கர் தங்கப்பதக்கம் வென்றார்.

இந்நிலையில், பதக்கப் பட்டியலில் இந்தியாவுக்கு இன்றும் இரண்டு பதக்கங்கள் சேர்ந்துள்ளன.  ஆடவர் துப்பாக்கிச் சுடுதல் போட்டியில்    10 மீட்டர் ஏர் பிஸ்டல் பிரிவில் ஜீத்துராய் தங்கம் வென்றார். அதேபோன்று,  ஆடவர் துப்பாக்கிச்சுடுதல் போட்டியில் 10 மீட்டர் ஏர் பிஸ்டல் பிரிவில் ஓம் மிதர்வாலுக்கு வெண்கலப்பதக்கம் கிடைத்துள்ளது.  பதக்கப் பட்டியலில் தற்போதுவரை  15 (8 தங்கம், 3 வெள்ளி, 4 வெண்கலம் ) பதக்கங்களுடன் இந்தியா மூன்றாவது இடத்துக்கு முன்னேறியுள்ளது. 85 பதங்கங்களுடன் ஆஸ்திரேலியா முதல் இடத்திலும் 48 பதங்கங்களுடன்   இங்கிலாந்து இரண்டாவது இடத்திலும் உள்ளது.

கனடாவை வீழ்த்தி, இந்தியா மூன்றாவது இடத்துக்கு முன்னேறியுள்ளது. கனடாவின் மொத்த பதக்கங்களின் எண்ணிக்கை 32. இந்தியாவைவிட அதிகம். ஆனால் இந்தியா 8 தங்கம் வென்றுள்ளது. கனடா 7 தங்கம்தான். எனவே, பதக்கப்பட்டியலில் கனடா பின்னுக்குத்  தள்ளப்பட்டுள்ளது.


இந்திரா காந்தியின் மகளை கண்டுபிடிக்க விரைவில் ஐ.ஜி.பி யுடன் சந்திப்பு

ஈப்போ,

எம்.இந்திரா காந்தியின் இளைய மகளை கண்டுபிடிக்கும் முயற்சிகளை துரிதப்படுத்தும் ஒரு நடவடிக்கையாக, அவரின் வழக்கறிஞரும் மனித வள அமைச்சருமான எம்.குலசேகரன் விரைவில் போலீஸ் படைத் தலைவர் முகமட் ஃபுஸி ஹரூணை சந்திக்கவிருக்கிறார்.நீதிமன்றத்தை அவமதித்த குற்றத்திற்காக முகமட் ரிதுவான் அப்துல்லாவை கைது செய்ய நீதிமன்றம் உத்தரவிட்ட அதே சமயம், பிரசன்னா டிக்சாவை தமது முன்னாள் மனைவி யிடம் ஒப்படைக்க வேண்டும் என்றும் பணிக்கப்பட்டது.

Read More: Malaysia Nanban Tamil Daily on 18.6.2018


செய்திகள் கட்டுக்கதையாக மாறக்கூடாது என்பதே கவன் திரைப்படம் சொல்லும் செய்தி!

செய்திகள் கட்டுக்கதையாக மாறக்கூடாது என்பது தான் கவண் திரைப்படத்தின் அடிப் படை கருவாக இருக்கும் என்று அப்படத்தின் நாயகன் விஜய் சேதுபதி நேற்று கூறினார்.இந்தியாவின் முன்னணி இயக்குநர்களில் ஒருவரான கே.வி. ஆனந்த் இயக்கத்தில் மக்கள் செல்வன் விஜய் சேதுபதி, டி. ராஜேந்தர் நடித்திருக்கும் திரைப்படம் கவண். இவர்களை தவிர்த்து நாயகி மடோனா செபஸ்டியன், விக் ராந்த், ஜெகன், பாண்டியராஜன் உட்பட பல முன்னணி நட்சத் திரங்கள் இத்திரைப்படத்தில் நடித் துள்ளனர். ஹிப்பாப் தமிழா ஆதி இப்படத்திற்கு இசையமைத் துள்ளார். கவண் திரைப்படத்தை மலேசி யாவில் வெளியீட்டு உரிமத்தை லோட்டஸ் பைவ் ஸ்டார் நிறு வனத்தினர் பெற்றுள்ளனர். அவ்வகையில் இத்திரைப்படம் இன்று நாடு தழுவிய நிலையில் பிரமாண்டமான முறையில் வெளியீடு காணவுள்ளது. கவண் திரைப்படத்தின் வெளியீட்டை முன்னிட்டு விஜய் சேதுபதி, மடோனா, ஜெகன், ஹிப்பாப் தமிழா ஆதி ஆகியோர் மலேசியாவுக்கு சிறப்பு வருகை மேற்கொண்டனர். நேற்றைய செய்தியாளர்கள் சந்திப்பில் இவர்களுடன் லோட் டஸ் குழுமத்தைச் சேர்ந்த டத்தின் கோமதி துரைசிங்கம், இயக்குநர் கருணாமூர்த்தி ஆகியோர் கலந்து கொண்டு பேசினர். கே.வி. ஆனந்த் இயக்கும் திரைப்படங்கள் அனைத்துமே சமூக நலன்களை கொண்ட கதை களமாகவே இருக்கும். சமூக நலன் விஷயத்தோடு காதல், அரசியல், ஆக்ஷன் ஆகியவற்றை கே.வி. ஆனந்த் இணைத்தும் ஒரு படத்தை உருவாக்குவார். அதே போன்று தான் கவண் திரைப்படமும் மக்கள் எதிர் பார்க்கும் அனைத்து அம்சங் களையும் கொண்டதாகும். ஊடக வியலாளர் கள் எதிர்நோக்கும் சவால் களை அடிப்படையாகக் கொண்டு இத் திரைப்படம் இருக்கும். குறிப்பாக செய்திகள் நியாய மான முறையில் இருக்க வேண்டும். எந்த நேரத்திலும் அச்செய்தி கட்டுக் கதையாக மாறக்கூடாது என்பதும் இப்படத்தின் கருவாக இருக்கும் என்று விஜய் சேதுபதி கூறினார். கவண் திரைப்படத்தின் வெற் றிக்கு மிக முக்கியமானவராக ஹிப் பாப் தமிழா ஆதி விளங்கு கிறார். அவரின் இசையில் உரு வான பாடல்களும், பின்னணி இசையும் ரசிகர்களிடையே மிகப் பெரிய வரவேற்பை பெறும். அதே வேளையில் அனுபவ கலைஞர் டி. ராஜேந்தரர் இப்படத் தில் முக்கிய கதாபாத்திரத்தை ஏற்றுள்ளார். அவரின் நடிப்புக்கு இப்படம் மேலும் மணி மகு டத்தை சூடும். இன்று வெளியாகும் கவண் திரைப்படம் அனைத்து வயது ரசிகர்களையும் கவரும் வகையில் உருவாக்கப்பட்டுள்ளது என்று விஜய் சேது பதி கூறினார்.


கு‌ளி‌ர்பதன பெ‌ட்டி

கு‌ளி‌ர்பதன பெ‌ட்டி‌யி‌ல் உள்ள ப்ரீசரில், ஐ‌ஸ்கட்டிகள் தோன்றாமலிருக்க கல் உப்பை உட்பகுதியில் தடவவும்.

சில‌ர் இரவு நேர‌ங்க‌ளி‌ல் அ‌ல்லது வெ‌ளி‌யி‌ல் செ‌ல்லு‌ம் போது கு‌ளி‌ர்பதன பெ‌ட்டியை நிறு‌த்‌தி‌வி‌ட்டு போ‌ய்‌விடுவா‌ர்க‌ள். இது தவறு.

அ‌வ்வ‌ப்போது மி‌ன்சார‌த்தை போ‌ட்டு, நிறு‌த்‌தி வை‌ப்பதை விட தொட‌ர்‌ந்து மி‌ன்சார‌ம் செ‌ன்று கொ‌ண்டிரு‌ப்பதே சி‌க்கன‌ம்தா‌ன்.


ராணுவ வீரர்கள் 40 பேரின் குழந்தைகளின் கல்வி செலவுகளை ஏற்ற ஷேவாக்

ஜம்மு காஷ்மீர் மாநிலம் புல்வமா மாவட்டத்தில் பாதுகாப்பு படையினர் சென்ற வாகனத்தின் மீது கடந்த 14 ஆம் தேதி ஜெய்ஷ் இ முகம்மது இயக்க தீவிரவாதிகள் நடத்திய கொடூர தாக்குதலில் 40 க்கும் மேற்பட்ட ராணுவ வீரர்கள் வீர மரணம் அடைந்தனர். இன்னும் பல வீரர்கள் படுகாயம் அடைந்து மருத்துவமனையில் சிகிச்சை பெற்று வருகின்றனர். இந்நிலையில் இந்தியாவின் முன்னாள் அதிரடி கிரிக்கெட் வீரர் சேவாக் புதிய அறிவிப்பு ஒன்றை வெளியிட்டுள்ளார். அதில், இந்த தாக்குதலில் இறந்த 40 வீரர்களின் குழந்தைகளுக்கு ஆகும் கல்வி செலவு முழுவதையும் ஏற்றுக்கொள்வதாக அறிவித்துள்ளார்.
இது பற்றி தனது அதிகாரபூர்வ ட்விட்டர் பக்கத்தில் அவர் பதிவிட்டுள்ளார். அதில், 'இந்த தாக்குதலில் வீரமரணம் அடைந்த இந்த வீரர்களுக்கு நாம் எது செய்தாலும் அது போதுமானதாக இருக்காது. ஆனால், என்னால் முடிந்ததை செய்வதற்காக குறைந்தபட்சமாக வீரமரணம் அடைந்த சிஆர்பிஎப் வீரர்களின் குழந்தைகளின் கல்விச் செலவு முழுவதையும் நான் பார்த்துக்கொள்கிறேன். அவர்களை என்னுடைய சேவாக் சர்வதேச பள்ளியில் படிக்க வைக்கிறேன்' என கூறியுள்ளார். ஷேவாக்கின் இந்த செயல் பலரையும் நெகிழ்ச்கியில் ஆழ்த்தியுள்ளது. மேலும் அவருக்கு பல்வேறு தரப்பிலிருந்தும் பாராட்டுகளும், நன்றிகளும் குவிந்து வருகின்றன.


கதிராமங்கலத்தில் பரபரப்பு.. பெ. மணியரசன் உட்பட 40 பேர் கைது

தஞ்சை கதிராமங்கலத்திற்கு சென்ற தமிழ் தேசிய பேரியக்க தலைவர் மற்றும் காவிரி மீட்புக்குழு ஒருங்கிணைப்பாளருமான பெ.மணியரசன் கைது செய் யப்பட்டார். ஓஎன்சிஜி கிணறுகளை மூட கதிராமங்கலம் மக்கள் போராடி வருகிறார்கள். இந்த நிலையில் பெ.மணியரசன் கிராமத்தில் சென்று மக்களை சந்திக்க திட்டமிட்டார். ஆனால் மணியரசன் நுழைய தடை செய்யப்பட்டுள்ளது. ஆனால் காவல்துறை தடையை மீறி நுழைய முயன்ற பெ.மணியரசன் மற்றும் ஆதரவாளர்களை காவல்துறை கைது செய்துள்ளனர். மணியரசு உட்பட காவிரி உரிமை மீட்பு குழுவினர் 40 பேர் கைது செய்யப்பட்டுள்ளனர். நேற்று போராட்டக்காரர்களை போலீசார் தடியடி நடத்தி விரட்டியடித்தது குறிப்பிடத்தக்கது.


தமிழ் பாலர் பள்ளிகளுக்கு பிள் ளைகளை அனுப்புங்கள்

ரவாங்,

தமிழ் பாலர் பள்ளிகளுக்கு பிள் ளைகளை அனுப்ப பெற்றோர்கள் முன்வர வேண்டும் என்று ரவாங் ஏசான் ஜெயா சங்கத்தின் தலைவர் டத்தோ சுரேஷ் ராவ் நேற்று வலியுறுத்தினார். ரவாங் தமிழ்ப் பள்ளியில் பாலர் வகுப்புகள் நடத்துவதற்கு இடப் பற்றாக் குறை பிரச்சினை ஏற்பட்டது.

இதனால் இவ்வட்டாரத்தில் உள்ள பெற்றோர்கள் தங்களின் பிள்ளைகளை வேறு பள்ளிகளில் சேர்த்தனர். இப்பிரச்சினைக்கு தீர்வு காண வேண்டும் என்ற நோக்கில் ரவாங் ஸ்ரீ மகா மாரியம்மன் ஆலயத்தில் தமிழ் பாலர் பள்ளிகளை சங்கம் தொடங்கியது.2015ஆம் ஆண்டு இப்பாலர் பள்ளியில் 25 மாணவர்கள் மட்டுமே கல்வி பயின்றனர்.

ஆனால் 2017ஆம் ஆண்டில் 55 மாணவர்கள் இப்பாலர் பள்ளியில் கல்வி பயின்றதுடன் அதில் 32 மாணவர்கள் அடுத்தாண்டு தமிழ்ப்பள்ளிக்கு செல்கின்றனர்.

இந்திய மாணவர்கள் தமிழ்ப் பள்ளிக்கு  செல்ல வேண்டும் என்ற நோக்கில் தான் சங்கம் இம்முயற்சியில் இறங்கியது. இன்று 32 மாணவர்கள் தமிழ்ப் பள்ளிக்கு செல்வதுதான் எங்கள் முயற்சிக்கு கிடைத்த மகத்தான அங்கீகாரமாக நாங்கள் கருதுகி றோம் என்று அவர் கூறினார்.பிள்ளைகளின் கல்வித் தரத்தை மேம்படுத்த வேண்டும் என்ற நோக்கில் பெற்றோர்கள் மற்ற மொழி பாலர் பள்ளிகளுக்கு பிள்ளைகளை அனுப்புகின்றனர்.

இதை தவறான சிந்தனை என்று நான் ஒரு போதும் சொல்வ தில்லை. ஆனால் தமிழ் பாலர் பள்ளிகளுக்கு பிள்ளைகளை அனுப்புவதால் மொழியுடன் சமயம், கலாச்சாரம், பாரம்பரியம் ஆகியவற்றையும் சேர்த்து அப்பிள் ளைகள் படித்துக் கொள்கின்றனர்.ஆகவே பெற்றோர்கள் தங்களின் பிள்ளைகளை தமிழ் பாலர் பள்ளிகளுக்கு அனுப்ப வேண்டும் என்று டத்தோ சுரேஷ் ராவ் கேட்டுக் கொண்டார்.


இந்திய உணவகத் தொழிலாளர்கள் பற்றாக்குறைக்கு விரைவில் தீர்வு.

புத்ரா ஜெயா,

மலேசிய இந்திய  உணவக உரிமையாளர் சங்கத்தினர் (பிரிமாஸ்) நீண்ட காலமாக எதிர்கொண்டு வரும் தொழிலாளர் பற்றாக்குறைப் பிரச்சினை, பிரி மாஸ் உறுப்பினர்கள் தங்களின் தொழிலை நடத்துவதில் எதிர்கொள்ளும் பல்வேறு சவால்களைத் தீர்க்க தாம் முயற்சி மேற்கொள்ள இருப்பதாக பிரதமர் துறை அமைச்சர் செனட்டர்  பொன்.வேதமூர்த்தி  கூறினார்.

Read More: Malaysia Nanban Tamil Daily on 22.9.2018


தாதி கடத்தப்பட்டார் என சொல்வது தவறு!

சுல்தானா அமினா மருத்துவமனையிலிருந்து தாதி ஒருவர் கடத்தப்பட்டார் என்ற கூற்றினை போலீசார் மறுத்தனர். அந்த தாதியர் தனது முன் னாள் காதல னுடன் தாமாகவே சென்று விட்டார் என்று தொடக்கக்கட்ட புலனாய்வுகள் தெரிவிப்பதாக ஜொகூர் போலீஸ்துறை தலைமை கமிஷனர் டத்தோஸ்ரீ வான் அகமது நஜ்முடின் தெரிவித்தார். இந்த தாதியர் காணாமல் போய் விட்டார் என்று இவரின் சகோதரர் மார்ச் 30ஆம் தேதியன்று போலீசில் புகார் செய்தார். இந்த முன்னாள் காதலனின் வயது 30 என்றும் இந்த ஆடவர் யார் என்று போலீசார் அடையாளம் கண்டுள்ளனர். ஆறு நாட்களுக்கு முன்பு இரண்டு ஆடவர்கள் தாதியரை மருத்துவ மனையிலிருந்து கடத்தி விட்டார்கள் என்று வாட்ஸ்ஆப்பில் பரவலாக செய்தி வலம் வந்தது.


900 பாலியல் தாக்குதல்:  குற்றவாளிக்கு 22 ஆண்டு சிறை

மாஸ்கோ, அக்.13-

ரஷ்யாவில் தன்னுடைய பாதுகாப்பில் இருந்த 13 வயதிற்குட்பட்ட சிறுமிகளை 900க்கும் அதிகமான முறை பாலியல் துஷ்பிரயோகம் செய்த கொடூரனை வரலாற்றிலேயே மோசமான ஒரு குற்றவாளி என நீதிமன்றம் கூறியிருக்கிறது.

ரஷ்யாவைச் சேர்ந்த விக்டர் லிஷாவ்ஸ்கி - ஓல்கா  தம்பதியருக்கு மூன்று குழந்தைகள் உள்ளனர். மேலும் இந்த தம்பதியர் ஒன்பதுக்கும் அதிகமான சிறுவர்-சிறுமிகளை தத்தெடுத்து வளர்த்து வருகின்றனர். இவர்களுக்கு மாநில அரசின் சார்பில் மாதம் தோறும்  265 பவுண்டுகள் நிதியாக வழங்கப்படுகிறது. காலணி கடை ஒன்றினை நடத்தி வந்த விக்டர்,  தான் வளர்த்த 12 முதல் 17 வயது வரை உள்ள சிறுமிகளை ஐந்து ஆண்டுகளாக பாலியல் துஷ்பிரயோகம் செய்து வந்துள்ளார்.

ஒரு கட்டத்தில் இந்த சம்பவம் குறித்து சிறுமி, ஓல்காவிடம் கூறியுள்ளார். இதனையடுத்து ஓல்கா உடனடியாக போலீசாருக்கு  தகவல் கொடுத்தார். அதனடிப்படையில் சம்பவ இடத்திற்கு வந்த போலீசார்  குற்றவாளி விக்டரை  கைது செய்தனர்.

இந்த சம்பவம் குறித்து கூறிய ஓல்கா  ஐந்து ஆண்டுகளாக எனக்கு தெரியாமலேயே இந்த சம்பவம் நடந்து வந்துள்ளது. இதுகுறித்து எந்த சிறுமியும் என்னிடம் கூறவில்லை. ஏனெனில் அனைவருமே அவரை தங்களுடைய தந்தையாகவே கருதி வந்தனர் என தெரிவித்தார்.

இந்த நிலையில் குற்றவாளி விக்டரை போலீசார் நீதிமன்றத்தில் ஆஜர்படுத்தினர். அப்பொழுது குற்றவாளி சிறுமிகளை கொடுமைப்படுத்தி தன்னுடைய பாலியல் அடிமைகளாக 900-க்கும் மேற்பட்ட முறை பயன்படுத்தியிருப்பது தெரிய வந்தது. ரஷ்ய நாட்டின் வரலாற்றிலேயே விக்டர்தான் மோசமான ஒரு குற்றவாளி என தெரிவித்த நீதிபதி, அவனுக்கு 22 ஆண்டுகள் 6 மாதம் சிறைத் தண்டனை விதித்து தீர்ப்பளித்தார்.


''தம்பிதுரையின் டார்க்கெட் முதல்வர் எடப்பாடி பழனிசாமிதான்!’’

''முதல்வர் பழனிசாமிக்கும் துணை முதல்வர் பன்னீர்செல்வத்துக்கும் தர்மசங்கடம் ஏற்படுத்துவதற்காகத்தான் தம்பிதுரை, டி.டி.வி தினகரனுடன் சேர்ந்து கொண்டு பேசி வருகிறார்'' என பா.ஜ.க. தேசிய செயலாளர் ஹெச்.ராஜா தெரிவித்துள்ளார்.

தூத்துக்குடி மாவட்டம் கோவில்பட்டியில் பாரதிய ஜனதா கட்சியின் கோவில்பட்டி மற்றும் விளாத்திகுளம் சட்டமன்ற தொகுதி நிர்வாகிகள் ஆலோசனைக் கூட்டம் நடைபெற்றது. இதில் அக்கட்சியின் தேசியச் செயலாளர் ஹெச்.ராஜா கலந்துகொண்டு பேசினார். பின்னர் செய்தியாளர்களிடம் பேசிய அவர், ''சென்னையில் உள்ள லயோலா கல்லூரியில் தேசத்தையும், நாட்டு பிரதமர் மற்றும் இந்து மதச் சின்னங்களையும் கொச்சைப்படுத்தி கண்காட்சி நடந்தது கண்டிக்கத்தக்கது.'இதுபோன்ற தேசத்துக்கு எதிரான செயல்களுக்கு இடம் கொடுத்தற்கு அரசு சட்டப்படி நடவடிக்கை எடுக்க வேண்டும். தமிழ் இலக்கியங்களில் பெண் வன்கொடுமை என்று சொல்லி திருச்சியில் உள்ள தனியார் கல்லூரியில் சர்வதேச கருத்தரங்குக்கு ஏற்பாடு செய்யப்பட்டிருந்தது.

அகநானூறு, புறநானூறு, மகாபாரதம், ராமாயணம் உள்ளிட்ட எல்லா இந்து இலக்கியங்களைக் கேவலப்படுத்தி கருத்தரங்கு நடத்த ஏற்பாடு செய்யப்பட்டி ருந்தது. இது லாயோலா கல்லூரியின் தொடர்ச்சியாகப் பார்க்கிறோம். கிறிஸ்துவ கல்லூரி என்ற பெயரில் தேசவிரோதம் மற்றும் நக்சலை ஊக்குவிப்பது என்பது ஏற்புடையது அல்ல. அவர்கள் மன்னிப்பு கேட்டதாக சொன்னது பொய். ஏன் இதுவரை நடவடிக்கை எடுக்கவில்லை என்பது அதிர்ச்சியாக உள்ளது” என்றவர் அரசியல் குறித்துப் பேசத் துவங்கினார்.


செயற்கைக்கோளுக்கு மாற்று சோலார் ட்ரோன்!1

ஏர்பஸ் நிறுவனத்தின் சோலார் ட்ரோன்கள் தற்போது விண்வெளியில் செயற்கைக்கோள்கள் செய்யும் அனைத்து பணிகளையும் செய்யும். குறிப்பிடத்தக்க விஷயம், ‘மிகக் குறைவான செலவில் செய்யும்’ என்பதுதான். இதனை இந்த நிறுவனத்தினர் ‘போலி செயற்கைக்கோள்கள்’ என்று அழைக்கின்றனர். இதனை செயற்கைக்கோள்களைக் காட்டிலும் அதிக காலம் செயல்பட வைக்க முடியும். தொழில்நுட்ப மேம்பாடு, பேட்டரி உள்பட சில சிக்கல்களுக்கு இதனைத் திரும்ப பூமிக்கு வரவழைத்து, பழுது பார்த்து, மீண்டும் அனுப்பவும் முடியும் என்பது கூடுதல் பிளஸ் பாயின்ட்டுகளாக உள்ளன.


தேசிய முன்னணி ஆட்சிக்கு வந்தால் கெடாவில் தைப்பூச விடுமுறை!

சுங்கைப்பட்டாணி நாட்டின் 14 வது பொதுத்தேர்த லில் கெடா மாநிலம் தேசிய முன்னணி ஆட்சியை தக்க வைத்துக் கொண்டால் கெடா மாநிலத்திற்கு தைப்பூச பொது விடுமுறை நிச்சயம் என்று கெடாமாநில மந்திரி புசார் டத்தோ ஸ்ரீ அமாட் பாஷா கூறினார்.தேர்தலுக்காக இதை கூறவில்லை. தேசியமுன்னணி வெற்றி பெற்றால் நிச்சயமாக கெடா மாநிலத்திற்கு பொது விடுமுறை வழங்கப்படும் என்று அவர் சொன்னார். இது தேர்தல் காலமாக இருப் பதால் பலர் வந்து இந்தியர்களை சந்திப்பர். அப்போது பல்வேறு வாக்குறுதிகளை வழங்குவர். அதனை இந்தியர்கள் நம்பக் கூடாது என்று மந்திரி புசார் இந்தியர்களை கேட்டுக் கொண்டார். தேசிய முன்னணி சொன்ன வாக்குறுதிகளை நிறைவேற்றும் கூட்டணி கட்சி. மக்க ளுக்கு முன்னுரிமை என்ற கோட் பாட்டை கடைபிடித்துவரும் கட்சி தேசிய முன்னணி கட்சி என்று அவர் இங்கு கூறினார். கெடா மாநில ம.இ.கா. ஏற்பாடு செய்திருந்த ஒற்றுமை பண்பாட்டு விழாவை தொடக்கி வைத்து பேசிய போது மந்திரி புசார் இதனை அறிவித்தார். கடந்த இரண்டு ஆண்டுகளாக விழாக்கால விடுமுறை கெடா மாநில தைப்பூச விழாவிற்கு வழங்கப்பட்டது. இந்த விடு முறையை ஏற்கெனவே சுங்கைப் பட்டாணி தைப்பூச விழாவிற்கு வருகை தந்தபோது பிரதமர் கெடா மாநில தைப்பூசத்திற்கு பொது விடுமுறைவழங்கப்படும் என்று அறிவித்தார். இம்முறை வழங்கப்படும் விடுமுறை அரசாங்க பொது விடுமுறை என்று அவர் தெளிவு படுத்தினார். இந்தியர்களின் கோரிக்கைகள் நியாயமான கோரிக் கைகளாகும். அனைவரும் ஒற்றுமையாக இருந்தால் பல சாதனைகளை படைக்கலாம் என்றார் அவர்.


ஆட்சியைப் பிடிப்போம் என்று நினைக்கவில்லை. வாக்குறுதிகளை அள்ளி வீசி விட்டோம்.

பெட்டாலிங் ஜெயா,

கடந்த மே 9-ஆம் தேதி நடைபெற்ற பொதுத்தேர்தலில் தங்களால் வெற்றி பெற இயலாது என்று எண்ணி, அளவுக்கும் அதிகமான வாக்குறுதிகளை நம்பிக்கைக் கூட்டணி அளித்து விட்டதால் அவற்றை நிறைவேற்றுவதில் சிரமத்தை எதிர்நோக்கி வருவதாக பிரதமர் வெளிப்படையாகக் கூறியுள்ளார்.

Read More: Malaysia Nanban Tamil Daily on 18.8.2018


ஆண் சிசுவின் சடலம் மீட்பு!

பாலிக் பூலாவ் பகுதியில் தஞ்சோங் அசாம் கடற்கரையில் அமைந்துள்ள கழிப்பறையில் ஆண் சிசுவின் சடலம் கண்டெடுக்கப்பட்டது.அந்த கடற்கரை பகுதி யில் சிப்பிகளை எடுத்துக் கொண்டிருந்த காவலர் முகமது சஹாரி முகமது ஷம்ரி கழிப்பறையில் சிசு இருப்பதை அறிந்தவுடன் சென்று பார்த் துள்ளனர். சிசு கழிப்பறையின் ஓரத்தில் இருந்ததை பார்த்தவுடன் அதிர்ந்து போனேன். உடனடியாக காவல்துறைக்கு தகவல் தெரிவித் ததாக அவர் சொன்னார். நேற்று முன்தினம் காலை 9.30 மணியளவில் தகவல் கிடைத்ததும் காவல் துறையினர் சம்பவ இடத்திற்கு விரைந்து சோதனை செய்துள்ளனர். அந்த ஆண் சிசு தொப்புள் கொடியுடன் அங்கே விசப்பட்டிருக்கிறது. அந்த சிசுவின் தாயார் மற்றும் சம்பவத்திற்கு தொடர்புடையவர்களை காவல்துறை தீவிரமாக தேடி வருகிறது. கண்டெடுக்கப்பட்ட சிசுவின் சடலம் பாலிக் பூலாவ் பொது மருத்து வமனைக்கு சவப் பரிசோதனைக்காக அனுப்பி வைக்கப் பட்டுள்ளது என பாலிக் பூலாவ் சூப்ரிண்டெண்டன் அனுவார் ஒமார் தெரிவித்தார்.


சிறையில் திருமுருகன் காந்தி உடல்நலக்குறைவால் அவதி!

மே 17 இயக்க ஒருங்கிணைப்பாளர் திருமுருகன் காந்தி பலத்த போலீஸ் பாதுகாப்புடன் மயிலாடுதுறை நீதிமன்றத்தில் நேற்று ஆஜர்படுத்தப்பட்டார்.
நாகை மாவட்டம், சீர்காழியில் கடந்த ஏப்ரல் மாதம் அன்று அம்பேத்கர் பிறந்த நாள் விழாப் பொதுக் கூட்டம் நடைபெற்றது. இந்தகூட்டத்தில் பங்கேற்ற திருமுருகன்காந்தி, பொது அமைதிக்கு குந்தகம் விளைவிக்கும் விதமாகவும், பிரிவினையை தூண்டும் விதமாகவும் பேசியதாக மயிலாடுதுறை திரு வெண்காடு காவல்துறையினர் அவர் மீது வழக்குபதிவு செய்துள்ளனர்.
இந்த வழக்கின் விசாரணை சீர்காழி நீதித்துறை நீதிமன்றத்தில் நடைபெற்று வருகிறது. இந்நிலையில், இந்த வழக்கு மீண்டும் நேற்று விசாரணைக்கு வந்தபோது, நீதிபதி செல்லப்பாண்டியன் முன்பு திருமுருகன்காந்தி ஆஜர்படுத்தப்பட்டார்.
அப்போது திருமுருகன் காந்தி சார்பாக மயிலாடுதுறை வழக்கறிஞர் சங்கத்தலைவர் வேலு குபேந்திரன் ஆஜரானார். சீர்காழியில் நடந்த பொதுக்கூ ட்டத்தில் பெரியார், அம்பேத்கார் சொன்ன கருத்துகளையே திருமுருகன் காந்தி பேசினார் என வழக்கறிஞர் வேலு நீதிபதியிடம் தெரிவித்தார். திரு முருகன் காந்தியும் அதையே நீதிபதியிடம் தெரிவித்தார்.
இதையடுத்து, திருமுருகன் காந்தி தொடர் வயிற்றுப்போக்கால் கடும் அவதிப்பட்டு வருகிறார் அவருக்கு உடனடி மருத்து சிகிச்சைகள் அளிக்க வேண்டும் என நீதிபதியிடம் வழக்கறிஞர் தெரிவித்தார். இதை கேட்ட நீதிபதி செல்லபாண்டியன், தனியார் மருத்துவமனையிலோ, அரசு மருத்துவமனையிலோ சட்டத்திற்கு உட்பட்டு திருமுருகன் காந்திக்கு மருத்துவ வசதிகள் செய்து தர வேண்டும் என காவல்துறையினருக்கு உத்தரவிட்டார். இதைத்தொடர்ந்து, இந்த வழக்கின் விசாரணையை செப். 6-ஆம் தேதிக்கு நீதிபதி ஒத்திவைத்தார்.
இதனிடையே, தீவிர வயிற்றுப்போக்கால் அவதிப்படும் திருமுருகன் காந்தி எண்டோஸ்கோபி பரிசோதனை செய்ய வேண்டும் என்றும் வழக்கு விசார ணைக்காக சென்னை அழைத்துச் செல்லும் போது ராஜீவ் காந்தி மருத்துவமனை அல்லது சென்னை ஓமந்தூரார் மருத்துவமனையில் பரிசோதனையை செய்தால் சரியாக இருக்கும் என்றும் தன் வழக்கறிஞரிடம் திருமுருகன் காந்தி தெரிவித்துள்ளார்.


மனித உரிமைப் பேரணி ஞாயிற்றுக்கிழமைக்கு ஒத்திவைப்பு.  மோதலைத் தவிர்க்கவே நடவடிக்கை.

கோலாலம்பூர்,

இன்று சனிக்கிழமை பெட்டாலிங்ஜெயா, பாடாங் தீமோரில் ஏற்பாடு செய்யப்பட்டிருந்த அனைத்துலக மனித உரிமை பேரணி போலீசாரின் ஆலோ சனையின் பேரில் ஒத்திவைக்க வேண்டிய நிர்ப்பந்தம் ஏற்பட்டது  குறித்து மலேசிய மனித உரிமை ஆணையம்  (சுஹாகாம்) அதன் ஏமாற்றத்தை வெளிப்ப டுத்தியுள்ளது. அதேவேளையில் அந்தப் பேரணி நாளை ஞாயிற்றுக்கிழமைக்கு ஒத்திவைக்கப்பட்டுள்ளது. இன்று கோலாலம்பூர் டத்தாரான் மெர்டேகாவில் அம்னோ, பாஸ் கட்சிகளின் ஏற்பாட்டில் ஐசெர்ட் எதிர்ப்புப் பேரணி நடைபெறும் வேளையில் அதே தினத்தில் மனித உரிமை பேரணியும் நடைபெற்றால் விரும்பத்தகாத சம்பவம் ஏதும் நிகழலாம் என்று அஞ்சப்படுவதால் அந்த பேரணி நாளை ஞாயிற்றுக்கிழமைக்கு ஒத்திவைக்கப்பட்டிருக்கிறது என்று தெரியவந்துள்ளது.

Read More: Malaysia Nanban Tamil Daily on 8.12.2018


கவிழ்ப்பதற்கு அ.தி.மு.க அரசு பானை அல்ல தினகரனுக்கு ஜெயக்குமார் பதில்

சென்னை

கவிழ்ப்பதற்கு அ.தி.மு.க அரசு பானை அல்ல டிடிவி தினகரனுக்கு அமைச்சர் ஜெயக்குமார் பதில் அளித்து உள்ளார். சென்னை பட்டினப்பாக்கத்தில்  மீன்வ ளத்துறை அமைச்சர் நிருபர்களுக்கு பேட்டி அளித்தார். அப்போது அவர் கூறியதாவது:-

எஸ்.வி.சேகர் விவகாரத்தில் யாருக்கும் அடிபணிய தேவையில்லை.  திமுகவுடன் டிடிவி தினகரன் இணக்கமாக இருக்கிறார். கவிழ்ப்பதற்கு அதிமுக அரசு சட்டியோ, பானையோ அல்ல என  18 எம்எல்ஏக்கள் வழக்கில் தீர்ப்பு வந்ததும் தமிழக அரசு கவிழும் என டிடிவி தினகரன் கூறியதற்கு  ஜெயக்குமார் பதில் தெரிவித்துள்ளார்.


அப்பா - விமர்சனம்

GALLERY CLICKE HERE ‘உங்கள் மூலம் வந்த புனித ஆத்மாக்களான குழந்தைகளை வளர்க்காதீர்கள்... உயர்த்துங்கள்’ என்று, அப்பாக்களுக்கு மகன்களின் மூலம் பாடம் சொல்லும் ஓர் அப்பாவின் கதை இது. தன் மகனிடம் என்ன திறமை இருக்கிறது என்பதைக் கண்டுபிடித்து வளர்க்க வேண்டும் என்பது, சமுத்திரக்கனியின் கனவு. தன் மகன் மார்க் எடுக்கும் இயந்திரமாக மாறி, ஸ்டேட் பர்ஸ்ட் வந்து, டாக்டராகி அமெரிக்காவில் வேலைபார்க்க வேண்டும் என்பது தம்பி ராமையாவின் ஆசை. இருக்கும் இடமே தெரியாமல், ஒதுங்கியே வாழ வேண்டும் என்று, தன் மகனுக்கு கற்றுக் கொடுக்கும் நமோ நாராயணன். கஷ்டப்பட்டாவது படிக்க வைப்பது கடமை. படிப்பது தன் மகளின் பொறுப்பு என்று வாழும் இட்லி கடைக்காரர், திண்டுக்கல் அலெக்ஸ். இந்த அப்பாக்களில், யார் பாணி சரியானது? குழந்தைகளைத் தவறாக அணுகுவதாலும், தவறான வழிகாட்டுதலாலும் ஏற்படும் விளைவுகள் என்ன என்பதை, இயல்பாகச் சொல்லியிருக்கிறார் இந்த ‘அப்பா’. நேர்மையான தகப்பனாக சமுத்திரக்கனியை பல படங்களில் பார்த்திருந்தாலும், இதில் கூடுதல் ஸ்பெஷல். தவறான முடிவுகளை எடுக்கும் மனைவியை சகித்துக்கொள்வதும், மன்னிப்பதுமான கூடுதல் பொறுப்பும் அவருக்கு இருக்கிறது. மகனுக்குள் இருக்கும் நீச்சல் திறமையைக் கண்டுபிடித்து, அவனை அதே வழியில் கொண்டு சென்று, கின்னஸ் சாதனை படைக்க வைப்பது சரியான விஷயம். மகனைக் காணாமல் தேடி அலையும் அந்த 5 நிமிட காட்சியில், சமுத்திரக்கனியின் தவிப்பு பெரிதா? இளையராஜாவின் பின்னணி இசை பெரிதா என்று பட்டிமன்றமே நடத்தலாம். மகனை மதிப்பெண் இயந்திரமாகப் பார்க்கும் தம்பி ராமையாவை, பளாரென்று அறையலாமா என்று தோன்றுகிறது. அப்படியொரு நடிப்பு. சில நேரம், கொஞ்சம் ஓவராக இருக்கிறதோ என்றும் தோன்றுகிறது. கடைசியில், மகனின் நிலையறிந்து நிலைகுலைந்து போகும் காட்சியில், உருக்கம். அலட்டல் கணவனின் மனைவியாக வினோதினி, பாந்தமான நடிப்பை வெளிப்படுத்துகிறார். சமுத்திரக் கனியின் மனைவியாக பிரீத்தி, தன் தவறை உணரும் காட்சியில் பளிச்சிடுகிறார். சமுத்திரக்கனியின் மகனாக வரும் ‘காக்கா முட்டை’ விக்னேஷ், தந்தையைப் போலவே அனைத்தையும் செய்கிறார், பேசுகிறார். எந்த மாதிரியான ஈர்ப்பு என்று தெரியாமல் தவிக்கும் தவிப்பில், டீன்ஏஜ் ஹார்மோன் விளையாட்டை அற்புதமாகப் பதிவு செய்கிறார்கள் ராகவ்வும், யுவலட்சுமியும். படிப்பில் தீவிர அக்கறை உள்ள இட்லி கடைக்காரர் மகளாக வாழ்ந்திருக்கிறார், கேபிரில்லா.அனைவரையும் பின்னுக்குத் தள்ளிவிட்டு, முன்னுக்கு வந்து நிற்கிறான், நஷாத். தன் கவிதை நூலை வெளியிடும் மேடையில் உருகும் காட்சி முதல், நண்பர்களுக்கு மொக்கை ஐடியா கொடுத்து, பிரச்னைகளைப் பெரிதாக்குவது வரை நடிப்பில் உயரம் கூட்டியிருக்கிறார். உணர்வுப்பூர்வமான பின்னணி இசையில் இளையராஜாவும், கதையை கவனம் சிதறாமல் நடத்திச் செல்வதில் ஒளிப்பதிவாளர் ரிச்சர்ட் எம்.நாதனும் இணைந்து, ‘அப்பா’வுக்கு பேருதவி செய்திருக்கிறார்கள்.இன்றைய குழந்தைகள் வளர்ப்பு பற்றியும், கல்விமுறை பற்றியும் பல்வேறு கேள்விகளை முன்வைக்கிறது படம். முற்பகுதியில் யதார்த்தமாகச் செல்லும் படம், பிற்பகுதியில் எல்லாவற்றையும் சொல்லிவிட வேண்டும் என்ற தவிப்பில் பிரசாரமாகிவிடுகிறது. குழந்தைகள் பேசும் ஒவ்வொரு வசனமும் ‘நறுக்’, ‘நச்’. மதிப்பெண்ணுக்காக மாணவர்களைக் கொடூரமாக சித்தரிக்கும் பள்ளி கதைக்குள் வந்ததும், அதன் முடிவும் முன்பே தெரிந்துவிடுகிறது என்றாலும் இந்த ‘அப்பா’ இன்றைய தேவைதான்.


மனிதர்களைப் போல குறுகலான பாதையில் நடக்கும் ரோபோ

வாஷிங்டன்,

மனிதர்கள் குறுகலான பாதையில் நடக்கும் போது நிதானமாக செல்வதை போல, ரோபோ ஒன்று முதன்முறையாக குறுகலான பாதையில் பேலன்ஸ் செய்து நடைபயிற்சி மேற்கொள்ளும் வீடியோ வெளியிடப்பட்டுள்ளது. உலகில் பல்வேறு நாடுகளிலும் தற்போது வளர்ந்து வரும் தொழில்நுட்பத்தில் அனைத்தும் 3டி மற்றும் ரோபோ மயமாகி காணப்படுகிறது.  பல நாடுகளிலும் மனிதனை ஒத்திருக்கக் கூடிய மற்றும் மனிதனின் செயல்களை செய்யக்கூ டிய ரோபோக்களை உருவாக்க தொழில்நுட்ப வல்லுனர்கள் முழு முயற்சியில் ஈடுபட்டுள்ளனர்.

நிஜ வாழ்வில் ரோபோக்களின் செயல்பாடுகளை தானே இயங்குவதை நடைமுறைப்படுத்தவும் பல்வேறு முயற்சி மேற்கொண்டு வருகின்றனர்.  அந்த வகையில் அமெரிக்காவின் ஃப்ளோரிடா மாநிலத்தில் உள்ள சர்வதேச ரோபோ தொழில்நுட்ப நிறுவனம் ஒன்று  மனிதர்களை போல இயங்கும் ரோபோக்களை தயாரித்து வருகிறது.

இந்த ரோபோவின் ஒவ்வொரு பயிற்சியும் சமூக வலைதளத்தில் அப்டேட்டாக வெளியிடப்பட்டு வருகிறது. சமீபத்தில், ஒரு பகுதியில் இருந்து மற்றொரு பகுதிக்கு மிகவும் குறுகலான பாதையில் செல்ல நடை மேடை  போடப்பட்டுள்ளது. அந்த பாதையில் சிறிதும் தடுமாற்றம் இன்றி ப்ரோகிராம் செய்ததை போலவே இந்த ரோபோ சரியாக அடிமேல் அடிவைத்து நகர்ந்து பயிற்சி செய்யும் வீடியோ வெளியிடப்பட்டுள்ளது.


திரையரங்கு உரிமையாளர்கள் ஸ்டிரைக் வாபஸ்! உயர்கிறது டிக்கெட் விலை

திரையரங்கு உரிமையாளர்களின் வேலை நிறுத்தம் வாபஸ் பெறப்பட்டுள்ளது. மத்திய அரசின் ஜிஎஸ்டி வரியுடன் மாநில அரசின் கேளிக்கை வரியும் சேர்த்து மொத்தமாகத் தமிழ் சினிமாவுக்கான வரி மட்டும் 58 சதவிகிதம் நிர்ண யம் செய்யப்பட்டுள்ளது. இதற்கு எதிர்ப்பு தெரிவித்து தமிழ்நாடு திரையரங்கு உரிமையாளர்கள் சங்கத் தலைவர் அபிராமி ராமநாதன், ''திரையரங்குகள் காலவரையற்ற முறையில் மூடப்படும்” என்று அறிவித்திருந்தார். அதன்படி, கடந்த 4 நாள்களாக திரையரங்குகள் மூடப்பட்டிருந்தன. இந்நிலையில், சென்னை தலைமைச் செயலகத்தில் முதல்வர் எடப்பாடி பழனிசாமி மற்றும் அமைச்சர்களை அபிராமி ராமநாதன் தலைமையிலான குழுவினர் சந்தித் தனர். இதையடுத்து, செய்தியாளர்களைச் சந்தித்த அபிராமி ராமநாதன், "திரையரங்கு உரிமையாளர்களின் வேலை நிறுத்தம் வாபஸ் பெறப்படுகிறது. கேளிக்கை வரி தொடர்பாக அடுத்தகட்ட பேச்சுவார்த்தை நடத்த குழு அமைக்கப்பட்டுள்ளது. இதில் அரசு சார்பில் ஆறு பேரும், திரையரங்கு உரிமை யாளர்கள் சங்கம் சார்பில் எட்டு பேரும் இடம்பெறுவர். போராட்டத்தால் நாள் ஒன்றுக்கு 20 கோடி ரூபாய் இழப்பு ஏற்பட்டது. இயலாமையின் காரணமா கவே திரையரங்குகள் மூடப்பட்டன. எங்களது சூழ்நிலையை அரசு புரிந்துகொண்டது. போராட்டம் கைவிடப்பட்டதால், நாளை முதல் திரையரங்குகள் வழக்கம்போல் இயங்கும். 28 சதவிகிதம் ஜிஎஸ்டி வரியுடன் டிக்கெட் வசூலிக்கப்படும்" என்றார். ஜி.எஸ்.டி வரியுடன் டிக்கெட் கட்டணம் வசூலிக்கப்படுவதால், 120 ரூபாய் டிக்கெட்டின் விலை 153 ரூபாய் வரை உயருகிறது.


மணிரத்னம் படக்குழுவில் இணைந்த விஜய் சேதுபதி

மணிரத்னம் இயக்கத்தில் பிரமாண்ட கூட்டணியில் உருவாகி வரும் `செக்கச் சிவந்த வானம்' படத்தின் படப்பிடிப்பில் நடிகர் விஜய் சேதுபதி கலந்து கொண்ட புகைப்படம் சமூக வலைதளங்களில் வைரலாகி வருகிறது.

காற்று வெளியிடை' படத்தை தொடர்ந்து மணிரத்னம் அடுத்ததாக பல முன்னணி நட்சத்திரங்களை வைத்து `செக்கச் சிவந்த வானம்' படத்தை இயக்கி வருகிறார். மெட்ராஸ் டாக்கீஸ் மற்றும் லைகா புரொடக்‌ஷன்ஸ் இணைந்து தயாரிக்கும் இந்த படத்தில் அரவிந்த்சாமி அரசியல்வாதியாகவும், சிம்பு என்ஜினீயராகவும், விஜய்சேதுபதி போலீசாகவும் நடிக்கிறார்கள். இதில் சிம்பு, அரவிந்த்சாமி சம்பந்தப்பட்ட காட்சிகள் முதலில் படமாக்கப்பட்ட நிலை யில், அடுத்ததாக விஜய் சேதுபதி, அருண் விஜய் மற்றும் ஜோதிகா சம்பந்தப்பட்ட காட்சிகள் படமாக்கப்பட இருக்கிறது.

இந்நிலையில், நடிகர் விஜய் சேதுபதி `செக்கச் சிவந்த வானம்' படப்பிடிப்பு தளத்தில் இருப்பது போன்ற புகைப்படம் ஒன்று சமூக வலைதளங்களில் வைர லாகி வருகிறது. விஜய் சேதுபதி சம்பந்தப்பட்ட காட்சிகள், மே இரண்டாவது வாரம் வரை படமாக்கப்பட இருப்பதாக கூறப்படுகிறது. இந்த படத்தில் அருண்விஜய் வில்லனாக நடிப்பதாகவும், ஜோதிகா ஆணாதிக்கத்துக்கு எதிரான பெண்ணாக ஒரு முக்கிய கதாபாத்திரத்தில் நடிப்பதாகவும் தகவல் வெளியாகி இருக்கிறது.

மேலும் இந்த படத்தில் ஐஸ்வர்யா ராஜேஷ், அதிதி ராவ் ஹிடாரி, டயானா, பிரகாஷ்ராஜ், தியாகராஜன் மற்றும் மன்சூர் அலி கான் முக்கிய கதா பாத்தி ரத்தில் நடிக்கின்றனர். ஏ.ஆர். ரகுமான் இசை அமைக்கும் இந்த படம் தமிழ், தெலுங்கு, மலையாளம் உள்ளிட்ட மொழிகளில் தயாராகிறது.


சத்தியமூர்த்தி பவனில் மகளிர் காங்கிரஸ் நிர்வாகிகள் இடையே -தள்ளுமுள்ளு அடிதடி

சென்னை சத்திய மூர்த்தி பவனுக்கு வந்த மகளிர் அணி நிர்வாகிகள் சிலர் ஜான்சிராணியுடன் வாக்குவாதத்தில் ஈடுபட்டனர். இதில் ஹசீனா ஆதரவாளர்களின் பேசிய வார்த்தைகள் ஜான்சிராணிக்கு கோபத்தை ஏற்படுத்தியது. பதிலுக்கு ஜான்சிராணியும் பேசவே பேச்சுவார்த்தை முற்றி மோதலாக உருவெடுத்தது. இதில் தள்ளுமுள்ளு ஏற்பட்டு கைகலப்பும் ஏற்பட்டது. இதில் ஜான்சிராணிக்கு கடுமையான அடி விழுந்தது. பெண்களுக்கு இடையேயான மோதலில் ஆண்களும் புகுந்தனர். ஜான்சிராணியை பலரும் தாக்கினர். இதில் ஜான்சிராணி காயமடைந்தார். சத்தியமூர்த்தி பவனில் நடந்த மோதல் தொடர்பாக செய்தியாளர்களிடம் பேசிய மாநில தலைவர் திருநாவுக்கரசர், பிரச்சினைக்கு காரணமானவர்கள் மீது கடும் நடவடிக்கை எடுக்கப்படும் என்று கூறியுள்ளார்.


முதன்முதலாக சுலோவாகியா நாட்டின் அதிபராக பெண் தேர்வு

பிராட்டிஷ்லாவா,

முதன்முதலாக சுலோவாகியா நாட்டின் பெண் அதிபராக ஜூஜூனா கபுடோவா 58 சதவீத ஓட்டுகளை கைப்பற்றி வெற்றி பெற்றார். ஐரோப்பிய நாடுகளில் ஒன்று சுலோவாகியா. அங்கு அதிபர் தேர்தல் நடந்தது. இதில் ஊழலுக்கு எதிரான ஜூஜூனா கபுடோவா என்ற பெண் போட்டியிட்டார். அவரை எதிர்த்து ஆளும் கட்சி வேட்பாளராக மாரோஸ் செப்கோவிக் நிறுத்தப்பட்டார். இருவருக்கும் இடையே கடும் போட்டி நிலவியது.

இந்த தேர்தல் நன்மைக்கும் தீமைக்குமான போராட்டம் என ஜூஜூனா கபுடோவா குறிப்பிட்டார். இந்த நிலையில் அதிபர் தேர்தலில் பதிவான ஓட்டுகள் எண்ணி முடிக்கப்பட்டன. இதில் ஜூஜூனா கபுடோவா 58 சதவீத ஓட்டுகளை கைப்பற்றி வெற்றி பெற்றார். ஆளும் கட்சியின் வேட்பாளர் மாரோஸ் செப்கோவிக்கிற்கு 42 சதவீத ஓட்டுகள் விழுந்தன. சுலோவாகியா நாட்டில் பெண் ஒருவர் அதிபராக தேர்வு பெற்றிருப்பது இதுவே முதல் முறை.


மலாயாவிற்காக தங்கள் உயிரை கொடுத்து போராடியவர்கள் மலாய்க்காரர்கள் மட்டுமா?

கோலாலம்பூர்,

மலாயாவிற்காக தங்கள் உயிரை கொடுத்து போராடியவர்கள் மலாய்க்காரர்கள் மட்டுமே என்று நலன்காக்கும் அமைப்பின் ( உம்மா)  தலைவர் இஸ்மா யில் மினா அகமட் கூறியிருப்பது சரியல்ல என்று துணைப்பிரதமர் டத்தோஸ்ரீ ஜாஹிட் ஹமிடி தெரிவித்துளளார். நாட்டின் வரலாற்றுப் பேராசிரியர் டான்ஸ்ரீ கூ  கை கிம் எழுத்தை மேற்கோள்காட்டிய துணைப்பிரதமர்,  இரண்டாவது உலகப் போரின் போது ஜப்பான்காரர்களை எதிர்த்துப் போராடுவதிலும் அவசரக் காலத்தில்  கம்யூனிஸ்ட்காரர்களுக்கு எதிரான போராட்டத்திலும்  பல்லின மக்களின் பங்களிப்பு வரலாற்று குறிப்பாக உள்ளது என்றார்.

எனவே இவ்விவகாரத்தில் நாட்டிற்காக ஓர் இனம் மட்டுமே போராடியிருப்பதாக கூறுவது அவ்வளவு நல்லது அல்ல என்றார் உள்துறை அமைச்சருமான ஜாஹிட். நமது நாட்டில் உள்ள மக்கள், பல்லினத்தை சார்ந்தவர்கள் ஆவர். நம் நாட்டை அழிக்க வெளியிலிருந்து எதிரிகள் நுழையும் சமயம் மலேசிய மக்கள், மலாயா கூட்டரசு அல்லது மலாயா  என்ற அடையாளத்துடன் ஒன்றுபட்ட மக்களாக  அனைத்து இனத்தவர்களும் போராடியுள்ளனர். இதுதான் நமது அச்சாணியாகும். வரலாறாகும் என்றார்.

Read More: Malaysia Nanban News paper on 17.1.218


ஜசெக சிறிய கட்சி! கிட் சியாங் பிரதமராக முடியாது!

ஜசெக ஒரு சின்னஞ்சிறிய கட்சி என்பதால் இக்கட்சியின் ஆலோசகர் பிரதமராக வர முடியாது என்று துன் டாக்டர் மகாதீர் தெரிவித்துள்ளார். அம்னோ வீழ்ச்சியடைந்தால் லிம் கிட் சியாங் பிரதமராக வருவார் என்று பிரதமர் டத்தோ டத்தோஸ்ரீ நஜீப் துன் ரசாக் குறிப்பிட்டிருந்தார் என்று பார்ட்டி பிரிபூமி பெர்சத்து மலேசியா தலைவருமான மகாதீர் சுட்டிக் காட்டி யிருந்தார். கிட் சியாங் எப்படி பிரதமராக வர முடியும் என்ற கேள்வி எழுகிறது. ஏனெனில் இவரின் கட்சி சிறிய கட்சி. ஜசெக சிறியது என்பது குறித்து மகாதீர் விரிவாக விளக்கம் தரவில்லை. சனிக்கிழமையன்று இங்குள்ள மக்க ளுடனான சந்திப்புக் கூட்டத்தில் டாக்டர் மகாதீர் உரையாற்றினார். துன் அப்துல்லாவிற்குப் பதிலாக டத்தோஸ்ரீ நஜீப் பிரதமராக வருவதற்கு நான் ஆதரவு தெரிவித்தேன். அதற்காக இப்போது மக்களிடம் மன்னிப்புக் கேட்டுக் கொள்கிறேன் என்றார் மகாதீர். டாக்டர் மகாதீர் 22 ஆண்டுகாலம் பிரதமராக இருந்தார். வாக்காளர்கள் தங்களின் வாக்குரிமையினை விவே கமாக பயன்படுத்த வேண்டும் என்று இவர் கேட்டுக் கொள்கிறார். மகாதீர் ஒரு காலத்தில் அம்னோ தலைவராக இருந்தவர். அம்னோவை ஆதரிக்காதீர்கள் என்று நான் மக்களை கேட்டுக் கொள்வது ஒரு வகையில் எனக்கு வருத்தமாக இருக்கிறது.முன்பிருந்த கட்சியாக அம்னோ இப்போது இல்லை எனவும் மகாதீர் சுட்டிக்காட்டினார்.


கூட்டணி கட்சிகளை கழட்டி விட அதிமுக முடிவு?

நடந்து முடிந்த நாடாளுமன்ற தேர்தலில் அதிமுக கூட்டணி தமிழகத்தில் ஒரே ஒரு தொகுதியில் மட்டுமே வெற்றி பெற்றது. மீதமுள்ள அனைத்து தொகுதிகளிலும் படுதோல்வி அடைந்தது மட்டுமில்லாமல் தனது ஓட்டு வங்கியையும் 20 சதவிகிதத்துக்கு மேல் இழந்தது.தோல்வி பற்றி அதிமுகவில் பலவிதமான கருத்துகளும்,சர்ச்சைகளும் கிளம்பின.அதில் பெரும்பாலான அமைச்சர்கள் பாஜகவுடன் கூட்டணி வைத்ததே தோல்விக்கு காரணம் என்று கூறினர்.இன்னும் சிலர் பாமக,தேமுதிக  இரண்டு கட்சி தொண்டர்களும் அவர்கள் கட்சியின் மீது இருக்கும் அதிருப்தியில் சரியாக களப்பணி செய்யவில்லை அதனால் தான் படுதோல்வி அடைந்தோம் என்றும் கூறிவருகின்றனர்.

ஆகையால் வரும் உள்ளாட்சி தேர்தலில் தனித்து போட்டியிடலாம் என்று அதிமுக கட்சி நிர்வாகிகள் அதிமுக தலைமைக்கு கூறியதாக தெரிகிறது. அதிமுக கட்சியில் தற்போது ஒற்றை தலைமை,இரட்டை தலைமை பிரச்னை வெடித்ததால் உள்ளாட்சி தேர்தலில் இந்த பிரச்னை பாதிப்பை ஏற்படுத்தும் என்று யோசித்து வருகிறதாம்.இந்த நிலையில் உள்ளாட்சி தேர்தலை கூட்டணி இல்லாமல் தனது கட்சியின் சொந்த பலத்தை வைத்து போட்டியிடலாம் என்று ஆலோசனையில் இருப்பதாக தெரிகிறது.அப்போது தான் கட்சியின் பலத்தை அதிகரிக்க முடியும் என்று அதிமுக வட்டாரங்கள் கூறிவருகின்றனர்.


எங்கள் விஷயத்தில் தலையிடாதீர். சுல்தான் எச்சரிக்கை.

ஜொகூர் பாரு,

ஜொகூர் விவகாரங்களில் வீணாகத் தலையிடவேண்டாம் என அதன் ஆட்சியாளர் சுல்தான் இப்ராஹிம் சுல்தான் இஸ்கண்டார் எச்சரித்துள்ளார். குறிப்பிட்ட எந்த தரப்பினரையும் அவர் பெயர் குறிப்பிடவில்லை என்றாலும், மாநில மந்திரி புசார் விவகாரம் தொட்டு அவர் இந்த எச்சரிக்கையை விடுத்து ள்ளார் என்று நம்பப்படுகிறது.

Read More: Malaysia Nanban Tamil Daily on 11.4.2019


டிரம்ப் சித்ரவதை சட்டங்களை மீறுகிறார்; சட்டத்திற்கு ஆபத்து - ஐ.நா

ஜெனீவா ஐநாவின் மனித உரிமைகள் தொடர்பான உயர் அதிகாரி ஒருவர் அதிபர் டிரம்ப் சித்ரவதை சட்டங்களை மீறி செயல்படுகிறார் என்று கூறியுள்ளார். செயத் ஹூசைன் எனும் அந்த அதிகாரி டிரம்ப் மட்டுமின்றி, இங்கிலாந்து பிரதமர் மே, சமீபத்தில் லண்டன் தீவிரவாத தாக்குதல்கள் நடைபெற்ற பிறகு குற்றங் களை அறிவதற்கு சித்ரவதை தொடர்பான சட்டங்கள் குறுக்கே நின்றால் அவற்றை நீர்க்கச் செய்வதைப் பற்றி தயக்கம் ஏதுமில்லை என்றார். இதே போல பிலிப்பைன்ஸ் அதிபர் டூடார்டே போதை மருந்துகளுக்கு எதிரான நடவடிக்கை என்று கூறி 9,000 பேரை, குறிப்பாக அடித்தட்டு போதை வியாபாரிகள் மற்றும் நுகர்வோரை சுட்டுத்தள்ள உத்தரவிட்டுள்ளார். இது போன்ற செயல்கள் மனித உரிமை சட்டங்களை புறக்கணிக்கக்கூடிய அபாயகர மான சூழலை ஏற்படுத்தும். தலைவர்கள் நீண்ட காலமாக பின்பற்றி வந்த இலக்குகளை கைவிட்டு மனித உரிமைச் சட்டங்களை நீர்க்கசெய்கின்றனர் என்று கூறிய செயத் ஐ நாவின் சர்வதேச உடன்படிக்கைகளுக்கு ஆபத்தானதாக இருக்கிறது என்றார்.


அடுக்ககத்தின் படிக்கட்டில்  பெட்டிக்குள் இருந்த ஆண்  குழந்தை!

புளோரா டாமன்சாரா அடுக்ககத்தின் படிக்கட்டில் கனிம நீர் பெட்டிக்குள் பிறந்த ஆண் சிசு இருந்த சம்பவம் இங்கு பெரும் பரபரப்பை ஏற்படுத்தியுள்ளது. அதே அடுக்ககத்தில் வசித்து வரும் 17 வயது இளம்பெண் நேற்று முன்தினம் மாலை 4 மணியளவில் இச்சிசுவை கண்டுள்ளார். இதன் தொடர்பில் போலீ சுக்கு தகவல் தெரிவிக்கப்பட்டதாக பெட்டாலிங் ஜெயா மாவட்ட போலீஸ் தலைவர் முகமட் சானி சே டின் தெரிவித்தார். தன் வீட்டிற்கு படிக்கட்டில் ஏறி செல்லும் போது குழந்தையின் அழுகைச் சத்தம் கேட்டதாகவும் சத்தம் கேட்ட இடத்திற்கு சென்று பார்க்கையில் அங்கிருந்த கனிம நீர் பெட்டிக்குள் சிசு இருந்ததாகவும் அந்த இளம்பெண் போலீசிடம் தெரிவித்துள்ளார். இந்த அடுக்ககத்தின் 8ஆவது மாடிக்கு இடையிலான படிக் கட்டில் சிசு கண்டெடுக்கப்பட்டுள்ளது. கண்டெடுத்த சிசுவை அந்த இளம்பெண் தன் வீட்டிற்கு கொண்டு சென்றுள்ளார். வேலைக்கு சென்றிருந்த தன் தாயாருக்கு இதன் தொடர்பில் தகவல் தெரி வித்துள்ளார். அந்த இளம்பெண்ணின் தாயார் போலீசுக்கு தகவல் அளித்ததாக முகமட் சானி தெரிவித்தார். மருத்துவ சிகிச்சைக்காக சிசு சுங்கை பூலோ மருத்துவமனைக்கு கொண்டு செல்லப்பட்டதாகவும் தற்போது அச்சிசு சீரான நிலையில் உள்ளதாகவும் அவர் சொன்னார்.


459 டன் பயண பொருட்கள், 1500 பாதுகாவலர், தங்கத்தாலான விமான படிக்கட்டு!!

அரசுமுறை பயணமாக இந்தோனேசியா செல்லும் சவுதி அரசர் தன்னுடன் 459 டன் பயண பொருட்களையும், 1500 பேர் கொண்ட அமைச்சர் குழுவினரோடு தங்கத்தாலான நகரும் படிக் கட்டைக் க்கொண்ட்ட விமானத்தில் சென்றுள்ளார். இந்தோனேசியாவுக்கு கடந்த 50 ஆண்டுகளில் சவுதி அரசர் ஒருவர் அரசுமுறை பயணமாக செல்வது இதுவே முதல் முறையாகும். இந்தோனேசியாவில் 9 நாட்கள் சுற்றுப்பயணம் மேற்கொள்ளும் அவர் 6 நாட்கள் அங் குள்ள பாலி தீவில் ஓய்வு எடுக்கிறார். சவுதி அரசர் பயன்பாட்டுக்கென 2 சொகுசு ரக கார்களையும் கொண்டு சென்றுள்ளார். சவுதி அரசரின் இந்த 3 நாள் அரசுமுறை பயணத்தில் 25 பில்லியன் அளவுக்கு முதலீட்டை இந்தோனேசிய அரசு எதிர்பார்ப்பதாக கூறப் படுகிறது. சவுதி அரசர் தங்கியுள்ள ஹொட்டலுக்கு 10,000 பேர் பாதுகாப்பு பணியில் ஈடுபடுத்தப்பட்டுள்ளனர். மட்டுமின்றி உணவு தயாரிக்கும் பொருட்டு 150 சமையல் கலைஞர்களை ஈடுபடுத்தியுள்ளனர். இந்தோனேசியா சுற்றுப் பயணத்தை முடித்த பின்னர் சவுதி அரசர் சல்மான், ஜப்பான், சீனா மற்றும் மலேசியா உள்ளிட்ட நாடுகளுக்கு பயணம் மேற்கொள்ள இருக்கிறார்.


பிறப்புப் பத்திரமின்றி தவிக்கும் 5 பிள்ளைகள்

பி. எம். குணா காப்பார், பிறப்புப் பத்திரம் இல்லாததால் எந்த வேலையும் இல்லாமல் வீட்டிலேயே முடங்கிக் கிடக்கும் தன்னுடைய ஐந்து பிள்ளைகளின் எதிர்காலம் குறித்து கண்ணீர் வடிக்கும் மாது, தேசிய பதிவுத் துறையின் மரபணு பரிசோதனைக்கு பணமில்லையே என்று தவியாய் தவித்துக் கொண்டிருக்கிறார். தன்னுடைய ஐந்து பிள்ளைகளின் மரபணு பரிசோதனைக்கு 2,500 வெள்ளி செலுத்தும்படி 23.5.2017 ஆம் நாளிட்டு சிலாங்கூர் மாநில தேசிய பதிவுத் துறை கடிதம் அனுப்பியுள்ளதாக பண்டார் புக்கிட் ராஜா ரெபானா அடுக்குமாடி குடியிருப்பைச் சேர்ந்த செல்லம்மா பாப்பையா (வயது 56) கூறினார். ஏற்கெனவே, வறுமையில் வாடும் சம்பந்தப்பட்ட குடும்பம் இவ்வளவு பெரிய தொகைக்கு எங்கு போவார்கள் என்று காப்பார் வட்டார சமூக ஆர்வலர் எஸ்.சத்தியமூர்த்தி கேள்வி எழுப்பினார். மேலும், சம்பந்தப்பட்ட பிள்ளைகளின் பிறப்புப் பத்திர விண்ணப்பத்தை மூன்று மாதத்திற்குள் பரிசீலிக்க வேண் டிய தேசிய பதிவுத் துறை இரண்டு ஆண்டுகளாக இழுத்தடிப்பது ஏன் என்று அவர் கேள்வி எழுப்பினார். 2015ஆம் ஆண்டு ஏப்ரலில் பிறப்புப் பத்திரம் விண் ணப்பம் செய்யப்பட்டதாக அவர் மேலும் குறிப்பிட்டார். சம்பந்தப்பட்ட குடும்பம் அனுபவித்து வரும் இன்னல்கள் குறித்து மலேசிய நண்பன் இவ்வாண்டு ஜனவரியில் விரிவான செய்தி வெளியிட்ட போதிலும் தொகுதி பக்காத்தான், பாரிசான் - மஇகா மக்கள் பிரதிநிதிகள் கண்டும் காணாமல் இருப்பது வருத்தம் அளிக்கிறது என்று அவர் சொன்னார். நா.மகேஸ்வரி (வயது 36), நா.சந்திரசேகரன் (வயது 16), நா.சரவணன் (வயது 26), இரட்டையர் நா.விஜயகுமாரன் (வயது 18), நா.விஜயகுமாரி (வயது 18) ஆகியோர் குடும்ப பொருளாதார பாரத்தைக் கூட சுமக்க முடியாமல் சிரமப்பட்டுக் கொண்டிருக்கின்றனர். காச நோயால் நீண்டக் காலமாக அவதியுற்று வருவதாக நம்பப்படும் குடும்பத்தில் மூத்த பெண் பிள்ளை, நான்கு பிள்ளைகளுக்கு தாயான நா.மகேஸ்வரி பிறப்புப் பத்திரம் இல்லாததால் மாதிரி இரத்த பரிசோதனை மேற்கொள்வதற்கே சிரமப்பட்டுக் கொண்டிருப்பதாக தெரிய வருகிறது. நாகலிங்கம் இராம சாமி (வயது 56) - செல்லம்மா பாப்பையா (வயது 56) குடியுரிமை பெற்றிருந்த போதிலும் அவர்களுடைய ஐந்து பிள்ளைகளுக்கு பிறப்புப் பத்திரம் எடுப் பதற்கு சிரமத்தை எதிர்நோக்கியுள்ளனர். நாகலிங்கத்திற்கு வேலை கிடையாது. குடும்பத்தில் ஓரிருவரின் சொற்ப வருமானத்தையே அவர்கள் எதிர் பார்த்துக் கொண்டிருக்கின்றனர். பத்து பிள்ளைகள் கொண்ட குடும்பத்தில் ஐந்து பிள்ளைகளுக்கு பிறப்புப் பத்திரம் உள்ளது. ஆனால், பிறப்பை தாமதமாக பதிவு செய்ததன் காரணத்தினால் மற்ற ஐந்து பிள்ளைகள் பிறப்புப் பத்திரம் இன்றி பரிதவித்துக் கொண்டிருக்கின்றனர்.


வாக்குறுதி காற்றில் பறந்தாலும் 190,000 மாணவர்களுக்கு வெ.350 கோடி கடனுதவி.

கோலாலம்பூர்,

நம்பிக்கைக் கூட்டணி அரசாங்கம் ஆட்சிக்கு வந்து கிட்டத்தட்ட ஓராண்டை அடையவிருக்கும் நிலையில், பொதுமக்களுக்கு அவர்கள் அளித்த வாக்கு றுதிகளில் ஏராளமானவை இன்னும் நிறைவேற்றப்படாமல் கிடக்கின்றன.  தற்போது, தேசிய உயர்கல்வி நிதிக்கழகத்தின் (பி.டி.பி.டி.என்.) நிலைப்பாடு குறித்து கேள்வி எழுப்பப்பட்டுள்ளது. இக்கடனுதவியைப் பெற்றவர்கள் தங்கள் மாதாந்திர சம்பளம் வெ.4,000-ஐ அடையும் பட்சத்தில் மட்டுமே கட னைத்திரும்பச் செலுத்த அனுமதிக்கப்படுவர் என்பது அத்தேர்தல் வாக்குறுதிகளில் ஒன்றாகும்.

Read More: Malaysia Nanban Tamil Daily on 18.3.2019


அமெரிக்காவின் சியாட்டில் நகர துணை மேயராக சென்னைப் பெண் தேர்வு!

அமெரிக்காவின் சியாட்டில் நகர துணை மேயராக சென்னையைப் பூர்வீகமாகக் கொண்ட ஷிஃபாலி ரங்கநாதன் தேர்வு செய்யப்பட்டுள்ளார்.

38 வயதான ஷிஃபாலி ரங்கநாதன் சியாட்டிலில் பொதுப்போக்குவரத்துக்கான கொள்கை வகுக்கும் கூட்ட மைப்பின் செயல் இயக்குநராகப் பணியாற்றிவந்தார். தற்போது சியாட்டில் நகர துணை மேயராக தேர்வு செய்யப்பட்டுள்ளார்.
ஷிஃபாலியின் தந்தை பிரதீப் ரங்கநாதன். தயார் செரில். ஷிஃபாலி நுங்கம்பாக்கம் குட்ஷெப்பர்டு கான்வென்ட் பள்ளியில் பள்ளிக்கல்வியை முடித்தார். பின்னர் ஸ்டெல்லா மேரீஸ் கல்லூரியில் விலங்கியலில் இளங்க லைப் பட்டம் பெற்றார். அதன்பின்னர் அண்ணா பல்லைக்கலைக்கழகத்தில் சுற்றுச்சூழல் அறிவியலில் முதுகலை பட்டம் பெற்றார்.

2001-ம் ஆண்டில் அமெரிக்கா சென்று அங்குள்ள அமெரிக்கப் பல்கலைக்கழகத்தில் மேற்படிப்பு படித்தார். படித்துக்கொண்டிருக்கும்போதே அவருக்கு அரசு வேலைக்கு அழைப்பு வந்துள்ளது. சியாட்டில் போக்குவரத்துக் கொள்கை வகுப்புக் கூட்டமைப்பில் இயக்குநராக வேலைக்குச் சேர்ந்த அவர் 2014-15-ம் ஆண்டில் செயல் இயக்குநராகப் பதவி உயர்வு பெற்றார். இந்நிலையில், துணை மேயர் கௌரவம் அவரைத் தேடி வந்துள்ளது.
ஷிஃபாலியின் கடின உழைப்பும், முயற்சிகளுமே அவரை இந்த நிலைக்கு உயர்த்தி இருப்பதாக மகளை நினைத்து மகிழ்கிறார் தந்தை பிரதீப் ரங்கநாதன்.


பாஸ் அறிவிப்பினால் பரிதவிக்கிறார் பக்காத்தான்

ஜார்ஜ்டவுன், நாட்டின் 14-ஆவது பொதுத்தேர்தல் நெருங்கிக் கொண்டிருக்கும் வேளையில், அதனை சந்திக்க பக்காத்தான் ஹராப்பான் தயாராக இருக்கிறதா என்ற கேள்வியை எழுப்பியுள்ளார் ஜ.செ.க. தலைமைச் செயலாளர் லிம் குவான் எங். தற்போதைய சூழலை பார்த்தால் எனக்கு கவலை ஏற்படுகிறது. இருந்தா லும், 2008-ஆம் ஆண்டு தேர்தலை பார்த்தால், அப்போதுகூட நாம் தயாராக இல்லை. இருந்தாலும் ஐந்து மாநிலங்களை கைப்பற்ற முடிந்தது. இந்த தடவை 2008 தேர்தல் சுனாமியை நாம் எதிர்பார்க்கவில்லை. மலேசிய சுனாமியை எதிர்பார்த்து காத்திருக்கிறோம் என்று குவான் எங் கூறினார். பொதுத்தேர்தலுக்கு இன்னும் சில மாதங்களே இருப்பதாகத் தோன்றுவதால் எதிர்க்கட்சிக் கூட்டணி இன்னும் தயாராகவில்லை போல் தோன்றுகிறது என்பது தொடர்பான கேள்விக்கு அவர் இவ்வாறான பதிலை அளித்தார். கடந்த 2008-ஆம் ஆண்டு தேர்தலில் பினாங்கு, சிலாங்கூர், பேரா, கெடா, கிளந்தான் ஆகிய மாநிலங்களில் எதிர்க்கட்சி கூட்டணி வெற்றி பெற்றது. பி.கே.ஆர்., ஜ.செ.க., பாஸ் கட்சிகளின் கூட்டணி மொத்தம் 82 நாடாளுமன்ற தொகுதிகளிலும் வெற்றி வாகை சூடி, அதே சமயம் தேசிய முன்னணிக்கு மூன்றில் இரண்டு பெரும்பான்மையை நிராகரித்தது. எனினும், மூன்று பக்காத்தான் ராக்யாட் சட்டமன்ற உறுப்பினர்கள் கட்சித் தாவியதன் விளைவாக 2009-இல் தேசிய முன்னணி மீண்டும் பேரா மாநி லத்தை கைப்பற்றியது. 2013-இல் பக்காத்தானின் பிடி மேலும் தளர்ந்தது. இந்த முறை கெடாவை அவர்கள் இழந்தனர். அதே சமயம் பேரா மாநிலம் தொடர்ந்து தேசிய முன்னணி வசம் இருந்தது. எனினும், பக்காத்தான் ராக்யாட் நாடாளுமன்றத்தின் பிரதிநிதித்துவம் 89-ஆக அதிகரித்தது. அதன் பிறகு பல்வேறு மாற்றங்களை அக்கூட்டணி சந்தித்துள்ளது. பி.கே.ஆர்., ஜ.செ.க-வுடன் இனியும் இணைந்து செயல்பட முடியாது என்று பாஸ் கட்சி அறிவித்துள்ளது. அடுத்த பொதுத்தேர்தலில் மூன்றாவது அணியாக அது செயல்படும் சாத்தியம் நிறையவே உள்ளது. இதன் அடிப்படையில், சிலாங்கூர் மாநிலம் மீதிலான எதிர்க்கட்சியின் பிடிமானம் ஆட்டம் கண்டுள்ளது என்றே சொல்ல வேண்டும். காரணம், இம் மாநிலத்தில் பாஸ் குறிப்பிடத்தக்க செல்வாக்கை கொண்டுள்ளது. புதிய எதிர்க்கட்சிக் கூட்டணியான பக்காத்தான் ஹராப்பானுக்கு இது முட்டுக்கட்டை யாக விளங்கும் என்று நம்பப்படுகிறது.


உயர்  கல்விக்கூடங்களுக்கு இடையிலான அரச விருதிற்கான  பேச்சுப் போட்டியில் சிறந்த போட்டியாளராக பவித்ரா.

(சுப்ரா)  காஜாங்,

பாங்கியிலுள்ள மலேசிய தேசிய பல்கலைக்கழகத்தில் ஏற்பாடு செய்யப்பட்டிருந்த உயர்  கல்விக்கூடங்களுக்கு இடையிலான அரச விருதிற்கான  மலாய் மொழிப் பேச்சுப் போட்டியில் புத்ரா பல்கலைக்கழக மாணவர்கள் முதலாவது  தேர்வு  பெற்று வெற்றி பெற்றனர். இவ்வேளையில் புத்ரா பல்கலைக்க ழகத்தின் இறுதி ஆண்டு மாணவியான பவித்ரா  இவ்வாண்டிற்கான சிறந்த பேச்சுப் போட்டியாளராக தேர்வு செய்யப்பட்டு ரொக்கப் பரிசினையும் கேட யத்தையும்  வெற்றி கொண்டார்.

புத்ரா  பல்கலைக்கழகத்தை  பிரதிநிதித்த மாணவர்களான பவித்ரா, இஸாத்தி, ரஷிடா, ஹஸ்  உமைரா ஆகிய நான்கு  மாணவிகள் இப்போட்டியின் இறு திச் சுற்றில்   மலேசிய  தேசிய பல்கலைக்கழக  மாணவர்களோடு மோதினர். இதில் புத்ரா பல்கலைக்கழக  மாணவர்கள்  திறமையாக  பேசி வெற்றி யாளர்களாக அறிவிக்கப்பட்டு  மூவாயிரம் வெள்ளி ரொக்கம், கேடயம், சுழல்  கேட யம் ஆகியவற்றை வெற்றி கொண்டனர்.

இதன் இறுதிச்சுற்றில் மிகத் திறமையாக பேசிய இந்திய மாணவியான பவித்ரா சிறந்த பேச்சாளராக தேர்வு பெற்று ஐந்நூறு  வெள்ளி ரொக்கத்தையும் தட்டிச் சென்றார். இதற்கு முன்பு இம்மாணவி உயர் கல்விக் கூடங்கள் ஏற்பாடு செய்திருந்த பல  பேச்சுப் போட்டிகளில்  இறுதிச் சுற்று வரை சென்றவர் என்பது  குறிப்பிடத்தக்கது. இம்முறை, தான் இறுதிச் சுற்றில் வெற்றி பெற்றதோடு சிறந்த பேச்சாளராக தேர்வு பெற்றிருப்பதாக பவித்ரா கூறினார். தம்மோடு  கலந்துகொண்ட இதர மூவரும் மிகத்திறமையாக பேசியது  தங்களை வெற்றிப்  பாதைக்கு இட்டுச் சென்றதாக பவித்ரா தெரிவித்தார்.


சீனாவில் பயங்கர காட்டுத்தீ  அணைக்கச் சென்ற 27 தீயணைப்பு வீரர்கள் பலி

பெய்ஜிங்,

சீனாவில் உள்ள வனப்பகுதியில் ஏற்பட்ட காட்டுத்தீயில் சிக்கிய  தீயணைப்பு வீரர்களின் எண்ணிக்கை 27ஆக அதிகரித்துள்ளது.தென்மேற்கு சீனாவின் வனப்பகுதியில் கடந்த சனிக்கிழமை மாலை, 3,800 மீட்டர் நிலப்பரப்பில் உள்ள காட்டில்  திடீரென காட்டுத்தீ வேகமாகப் பரவியது. இதையடுத்து தகவல் அறிந்த தீயணைப்புப்படையினர் அப்பகுதிக்கு விரைந்து சென்றனர். இந்த பணியில் 100 வீரர்கள் ஈடுபடுத்தப்பட்டனர்.  பல மணி நேரம் போராடியும் தீயை அணைக்க முடியவில்லை. 12 மணி நேரத்தினை கடந்தும் வீரர்கள் தொடர்ந்து போராடி வந்தனர்.

Read More: Malasyia Nanban Tamil Daily on 3.4.2019


போலீஸ் வேடமிட்டு ஐவரிடம் வெ.74 இலட்சம் மோசடி!

புக்கிட் அமான் போலீஸ் ஏசிபி பதவியில் இருக்கும் அதிகாரி எனக் கூறிக்கொண்டு பறிமுதல் செய்யப்பட்ட பொருட்களை சிறப்பு டெண்டரில் வாங்குவதற்கு ஏற்பாடு செய்து தருவதாகக் கூறி 5 நபர்களிடம் சுமார் 74 லட்சம் வெள்ளி நம்பிக்கை மோசடி செய்த ஆடவர் பிடிப்பட்டார். வயது 47 மதிக்கத்தக்க இந்த ஆடவர் போலீஸ் சீருடை அணிந்து கையில் போலீஸ் சட்ட புத்தகங்களும் தேசிய சட்ட புத்தங்களுடனும் போலீஸ் தொப்பி, சின்னப் பதக்கங்களும் போலி துப்பாக்கியும் வைத்துக் கொண்டு பார்ப்பவர்களை நம்பச் செய்துள்ளார் என சிலாங்கூர் போலீஸ் வர்த்தக குற்றவியல் பிரிவின் தலைவர் முகமட் சுக்ரி அரிஃபின் செய்தியாளர்களிடம் கூறினார். இந்த மோசடி தொடர்பில் கிடைக்கப்பட்ட புகார்களின் அடிப்படையில் இம்மாதம் கடந்த 16 ஆம் தேதியன்று இரவு 11.30 மணியளவில் இங்குள்ள ஷா ஆலம் செக்ஷன் 7 பகுதி யிலுள்ள வீட்டில் அதிரடி பரி சோதனை மேற்கொண்ட போலீசார் சம்பந்தப்பட்ட ஆடவனை கைது செய்ததாக ஏசிபி சுக்ரி தெரிவித்தார். இக்கைது நடவடிக்கை அடுத்து மறுநாள் அதே வீட்டில் 46 வயதுடைய ஆடவரின் மனைவியும் தடுத்து வைக்கப்பட்டதாக சுக்ரி மேலும் தெரிவித்தார். இந்த மோசடியில் ஒருவர் 60 லட்சம் வெள்ளியை இழந் துள்ளார் என்றும் அவர் சொன்னார்.கைதான ஆடவர் வசம் இருந்த அதிகமான போலி தங்க ஆபரணங்களும் சட்டப் புத்தகங்களும் காசோலை களும் வங்கிக் கார்டுகளும் ரசீதுகளும் உட்பட கார் ஒன் றும் போலி கைத்துப்பாக்கியும் பறிமுதல் செய்யப் பட்டதாக ஏசிபி சுக்ரி தெரிவித்தார்.


மாரான் மரத்தாண்டவர் ஆலயத்தின் பதிவு ரத்து?

மாரான் மரத்தாண்டவர் ஆலயத்தில் 86 ஆம் ஆண்டு பங்குனி உத்திரத் திருவிழா சிறப்பாக நடைபெறுவதற்கான ஏற்பாடுகள் செய்து வருவதாக ஆலயத் தலைவர் பி.ராமன் கூறினார். ஆண்டு தோறும் பங்குனி உத்திரத் திருவிழாவிற்கு அதிகமான பக்தர்கள் வருகை தருவர். பக்தர்கள் கார்களிலும் பேருந்து களிலும் வருவதற்கும் பேருந்துகளை நிறுத்துவதற்கும் ஆலயநிர்வாகம் ஏற்பாடுகளை செய்திருப்பதாக அவர் கூறினார். கடந்த சில ஆண்டுகளில் ஆலய நிர்வாகம் மாரான் மரத்தாண்டவர் ஆலய வளர்ச்சிக்காக பல திட்டங்களை மேற்கொண்டு செம்மையாக முடித்திருக் கிறது. பிரதமர் வழங்கிய மானியத்தைக் கொண்டு மண்டபம், உணவு மண்டபம் கழிப்பறைகள் ஆகியவற்றை கட்டி முடித்திருக்கிறோம். ஆலயத் தின் அருகிலேயே கார், பேருந்து நிறுத்துவதற்கு நிலமும் வாங்கியிருக்கிறோம். இந்த நிலங்கள் ஆலயத்தின் சொத்துக்களாகும். ஆலயத்தின் மீது சிலர் அவதூறு கூறுவதை நிறுத்தி விட்டு ஆலய வளர்ச்சிக்கு ஆலய நிர்வாகத்தோடு ஒத்துழைப்பை தர வேண்டும். மாரான் மரத்தாண்டவர் ஆலயத்தின் பதிவு ரத்து செய்யப்பட்டிருப்பதாக சிலர் வதந்திகளை பரப்பி வருகின்றனர். ஆலயத் தில் எந்த தவறுகளும் நடைபெறவில்லை. உள்துறை அமைச்சின் ஆலய நிர்வாகம் தொடர்ந்து செயல் பட அனுமதி வழங்கியிருப்பதாக நேற்று மாரான் மரத்தாண்டவர் ஆலய பங்குனி உத்திர திருவிழா பற்றி பத்திரிகையாளர்களைச் சந்தித்த போது அவர் கூறினார். இவ்வாண்டு 4 ஆயிரம் பக்தர்கள் புனித நடைப்பயணம் மேற்கொண்டு மாரானுக்கு வருகின்றனர். அதே வேளை 5 லட்சத்திற்கும் மேற்பட்ட பக்தர்கள் 8 ஆம் தேதி சனிக்கிழமையும் 9 ஆம் தேதி ஞாயிற்றுக்கிழமையும் மரத்தாண்டவர் ஆலயத்தில் ஒன்று கூடுவர் என அவர் கூறினார். 8 ஆம் தேதி இரவு 8 மணி முதல் காலை 5 மணி வரை கலை நிகழ்ச்சிக்கு ஏற்பாடு செய்யப்பட்டுள்ளது. மாரானுக்கு வரும் பக்தர்கள் மாரான் வழியாகவும் ஜெங்கா வழியாக வும் ஆலயத்திற்கு வரலாம். இரண்டு வழிகளிலும் போக்குவரத்துக்கு ஏற்பாடு செய்யப்பட்டுள்ளது. காவடி எடுக்கும் பக்தர்கள் சமய சம்பிரதாயப்படி எடுக்க வேண்டும். அலகு காவடிகள் 3 அடிக்கு மேல் இருக்க கூடாது. அரிவாள், கத்திமேல் நடப்பது சுருட்டு புகைப்பது ஆகியவை தடை செய்யப்பட்டிருப்பதாக அவர் கூறினார். கடந்த 31 ஆம் தேதி கொடியேற்றத்துடன் மரத்தாண்டவர் விழா தொடங்கி ஒவ்வொரு நாளும் பூஜைகள் நடைபெற்று வருகின்றன. இப்பூஜைகளில் ஆயிரக்கணக்கான பக்தர்கள் கலந்து கொள்வதாக அவர் கூறினார். பங்குனி உத்திரத்தன்று ம.இ.கா. தேசியத் தலைவர் டத்தோ ஸ்ரீ டாக்டர் சுப்பிரமணியம் முன்னாள் ம.இ.கா. தேசியத் தலைவர் டத்தோ ஸ்ரீ பழனிவேலு ஆகியோர் சிறப்பு வருகை புரிவர். நேற்று நடைபெற்ற பத்திரிகையாளர் சந்திப்பில் ஆலயத்தலைவர் ராமனுடன் பொருளாளர் டத்தோ தமிழ்ச்செல்வம், உமாராணி உணவக உரிமையாளர் டத்தோ ராமலிங்கம் ஆகியோர் கலந்து கொண்டனர்.


ஊழல் வழக்கில் தண்டிக்கப்பட்டுள்ள நவாஸ் ஷெரிப் இன்று மேல்முறையீடு?

பாகிஸ்தான் முன்னாள் பிரதமர் நாவாஸ் ஷெரிப் , ஊழல் செய்து சம்பாரித்த பணத்தில் லண்டனில் 'அவன்பீல்டு' சொகுசு வீடுகள் வாங்கியுள்ளதாக தொடரப்பட்ட வழக்கில் அவரும், அவரது மகள் மரியம், அவரது மருமகன் கேப்டன் சப்தாரும் தண்டிக்கப்பட்டுள்ளனர். பாகிஸ்தான் நீதிமன்றம் நவாஸ் ஷெரிப்பிற்கும் அவரது மகளுக்கும் 10 ஆண்டுகாலம் சிறை என்று தீர்ப்பளித்துள்ளது. அதனைத்தொடர்ந்து இவ்விருவருக்கும் பி வகுப்பு சிறை கொடுக்கப்ப ட்டது. இருந்தாலும் இவர்கள் அதை ஏற்றுக்கொள்ளாமல் நிராகரித்துவிட்டனர்.

ராவல்பிண்டியில் உள்ள அந்த சிறையில் கடந்த ஜூன் 13 ஆம் தேதி லண்டனில் இருந்து வந்தவுடனே அடைக்கப்பட்டனர். இந்நிலையில், இந்த வழக்கில் தண்டிக்கப்பட்டதை தொடர்ந்து, இஸ்லாமாபாத் உயர்நீதிமன்றத்தில் இந்த வழக்கை எதிர்த்து நவாஸ் மற்றும் அவரது மகள் மேல்முறையீடு செய்ய வுள்ளனர். இது சம்மந்தமாக நேற்று நவாஸின் வழக்கறிஞர்கள் முக்கிய ஆவணங்களில் கையெழுத்து வாங்கியதாகவும் தகவல்கள் வெளிவந்துள்ளன.


எங்களுக்கு ஏன் வீடுகள் இல்லை!

உலுபெர்ணம் சங்காட் சாலையில் அமைந்துள்ள தாமான் டானாவ் பிபிஆர் மக்கள் வீடமைப்புத் திட்டத்தில் மொத்தம் 300 வீடுகள் நிர்மாணிக்கப்பட் டுள்ளன. அவற்றில் இந்தியர்களுக்கு 64 வீடுகள் வழங்கப்பட்ட நிலையில், தங்களுக்கு வீடுகள் கிடைக்காத மற்றொரு தரப்பினர் நேற்று மறியலில் ஈடு பட்டனர். பிபிஆர் வீடுகளுக்கு தகுதிப்பெற்றவர்களிடம் சாவிகளை ஒப்படைக்கும் நிகழ்ச்சி நேற்று நகர்ப்புற நல்வாழ்வு, வீடமைப்பு, ஊராட்சித் துறை அமைச்சர் டான்ஸ்ரீ நோ ஓமார் தலைமையில் இங்கு நடைபெற்றது. மொத்தம் 184 பேர் இந்த வீடுகளுக்கு தேர்வு பெற்றனர். அவர்களில் 64 ஏழை இந்தியர்களும் அடங்குவர். எனினும், அருகிலுள்ள கம்போங் ஹசானில் வாழ்ந்து வரும் எங்களுக்கும் மலிவு விலை வீடமைப்புத் திட்டத்தில் முன்னுரிமை வழங்கப் படும் என்று வாக்குறுதி அளிக்கப்பட்டது. அப்படி இருந்தும் எங்களுக்கு அச்சலுகை வழங்கப்படவில்லை என்று சிலர் அதிருப்தி தெரிவித்து ஆர்ப்பாட்டத் தில் ஈடுபட்டனர். தாங்கள் முறையாக விண்ணப்பம் செய்திருந்தும், வீடுகளுக்கான எண்கள் வழங்கப்பட்டிருந்தும் வீட்டுக்கான முன்பணம் செலுத்துவதில் சற்று தாம தமானதால் எங்களுக்கு வீடு இல்லை என்று நிராகரிப்பது நியாயமில்லை என்று அவர்கள் மனக்குறையை வெளிப்படுத்தினர். இதனிடையே, இந்த சாவிகள் வழங்கும் நிகழ்வில் 64 இந்தியர்கள் புதிய வீடுகளை பெற்றனர். அருகிலுள்ள கம்போங் ஹசான் மேம்படுத்தப்படவிருப்பதால் அங்கு வாழ்ந்த இந்திய மற்றும் சீன குடும்பங்களுக்கு மக்கள் வீடமைப்புத் திட்டத்தில் வீடுகளை வாங்குவதற்கு முன்னுரிமை வழங்கப் பட்டிருந்தது. இதில் தேர்வு பெற்ற 184 பேருக்கு டான்ஸ்ரீ நோ ஓமார் வீட்டுச் சாவிகளை ஒப்படைத்தார். அவர்களுள் 64 வசதி குறைந்த இந்தியக் குடும்பங்களும் அடங் குவர் என்பது குறிப்பிடத்தக்கது. ஏற்கெனவே வீட்டிற்கான முழுத் தொகையினை அரசாங்க மற்றும் வங்கிக் கடன்வழி ஏற்பாடு செய்திருந்த 116 பேர் அவ்வீடுகளில் குடி புகுந்து விட்டனர். 26 ஏக்கர் நிலப்பரப்பைக் கொண்ட தாமான் டானாவ் வீடமைப்புத் திட்டத்தில் 750 சதுர அடியைக் கொண்ட வெ. 35,000 மதிப்புடைய, 300 தரை வீடுகள் வெ 420 லட்சம் செலவில் கட்டப்பட்டன. அத்திட்டத்தில் மக்களின் பயனுக்காக பொது மண்டபம், பாலர் பள்ளி, சிறுவர்கள் விளையாட்டு பூங்கா, மைதா னம் மற்றும் மசூதிகளும் கட்டப் பட்டுள்ளன. கடந்த 2011 ஆண்டு தொடக்கம் தேசிய முன்னணி அரசாங்கம் சிலாங்கூரில் வசதி குறைந்த மக்களுக்காக 4 வீடமைப்புத் திட்டங்களின்வழி லெம்பா சுபாங், செரண்டா, லெம்பா சுபாங் 2 மற்றும் தாமான் டானாவில் மொத்தம் 5184 மலிவுவிலை வீடுகளைக் கட்டி யுள்ளதாக அமைச்சர் நோ ஓமார் தெரிவித்தார். இந்நிகழ்வில், ம.இ.கா தேசியத் தலைவர் டத்தோஸ்ரீ டாக்டர் சுப்பிரமணியம் உள்ளிட்ட பலரும் கலந்து கொண்டனர்.


முதல் சவாலுக்கு இந்தியா தயார்!

ஆன்டிகுவா, ஜூலை 21- இந்தியா, வெஸ்ட் இண்டீஸ் அணிகள் மோதும் முதல் டெஸ்ட் இன்று தொடங்குகிறது.இதில் சாதிக்க இந்திய வீரர்கள் தீவிர பயிற்சியில் ஈடுபட்டு வருகின்றனர். வெஸ்ட் இண்டீஸ் சென்றுள்ள இந்திய அணி, நான்கு போட்டிகள் கொண்ட டெஸ்ட் தொடரில் பங்கேற்கிறது. இரு அணிகள் மோதும் முதல் டெஸ்ட் இன்று ஆன்டிகுவாவில் துவங்குகிறது. இதற்கு தயாராகும் வகையில் இந்திய வீரர்கள் பங்கேற்ற இரு பயிற்சி போட்டிகள் டிரா ஆகின. தொடர்ந்து வீரர்கள் தீவிர பேட்டிங், பவுலிங் பயிற்சியில் ஈடுபட்டு வருகின்றனர். புஜாரா பவுலிங் செய்ய, ரோகித் சர்மா பேட்டிங் செய்தார். முரளி விஜய், தவான், லோகேஷ் ராகுல், கோஹ்லி, ரகானேவுக்கு இஷாந்த் சர்மா, முகமது ஷமி, ஸ்டூவர்ட் பின்னி பவுலிங் செய்தனர். அடுத்து அஷ்வின், ஜடேஜா, அமித் மிஸ்ரா என, பவுலிங் செய்தனர். பின் அமித் மிஸ்ரா மட்டும், கும்ளே மேற்பார்வையில் நீண்ட நேரம் பவுலிங் பயிற்சியில் ஈடுபட்டார். உமேஷ் யாதவ், புவனேஷ்வர் குமார், ஷர்துல் தாகூர் என, 3 பேர் மட்டும் பிறகு வந்து பவுலிங் செய்தனர். இந்திய அணியில் 5 பவுலர்கள் இடம் பெறுவர் எனத் தெரிகிறது. இதன் படி முரளி விஜய்க்கு ஜோடியாக தவான் அல்லது லோகேஷ் ராகுல் இணையலாம். ஆல் ரவுண்டராக ஸ்டூவர்ட் பின்னி அல்லது ஜடேஜா சேர்க்கப்படலாம். அல்லது இருவரையும் சேர்த்துவிட்டு, அமித் மிஸ்ராவுக்கு இடமில்லாமல் போகலாம். இந்திய வீரர் ரகானே கூறியது: ஆடுகளம் மந்தமாக காணப்படும் நிலையில் பேட்ஸ்மேன்கள் பொறுமையாக செயல்பட்டு ரன்கள் சேர்க்க வேண்டும். ஒன்று அல்லது இரு பேட்ஸ்மேன் அதிக ரன்கள் எடுத்தால் தான் பவுலர்களுக்கு போதிய கால அவகாசம் தர முடியும் என்று ரகனே கூறினார்.


தொழில்நுட்ப தொழிற்கல்வி பயிற்சிக்கு வெ.460 கோடி ஒதுக்கீடு

தொழில் துறைகளின் தேவையை நிறைவு செய்யும் வகையில் உள்நாட்டுத் தொழிலாளர்களை உருவாக்கு வதற்கு தொழில் நுட்ப தொழிற் கல்வி பயிற்சிக்கு (டிவிஇடி) அரசாங்கம் வெ.460 கோடியை ஒதுக்கியுள்ளது. அரசாங்கத்தின் சொத்துக்களை மேம்படுத்தும் வகையில் தேசிய நீலப் பெருங்கடல் வியூகத்தின் மூலம் பயன்படுத்தப்படாமல் உள்ள ஒன்பது ஆசிரியர் பயிற்சி நிறுவனங்கள் பாலி டெக்னிக்குகளாகவும் தொழிற்கல்வி கல்லூரிகளாகவும் உருமாற்றப்படும். இந்த ஆக்கப்பூர்வ முயற்சியின் மூலம் புதிய பாலி டெக்னிக்குகளை (தொழில் நுணுக்க நிறுவனம்) நிறுவு வதற்கான செலவுத் தொகை குறையும். அதன் மூலம் அரசாங்கம் ஏறக்குறைய வெ. 200 கோடியை சேமிக்க முடியும். இதையடுத்து தொழில்நுட்ப தொழிற் கல்வி, பயிற்சிக்கான கல்வி உபகரணங்களை தாம் உயர்த்தும் வகையில் வெ.27 கோடி ஒதுக்கீடு செய்யப்பட்டுள்ளது. அதைப் போல திறன் மேம்பாட்டு நிதிக் கழகத்திற்கு வெ.36 கோடி நிதி ஒதுக்கீடு செய்யப்பட்டுள்ளது. பட்டதாரிகளை வேலைக்கு அமர்த்தக் கூடிய வகையில் அவர்களின் திறனை மேம்படுத்த ஜிஎல்சிக்களின் மூலமாக மலேசியப் பயிற்சித் திட்ட (எஸ்எல்1எம்) செயல் முறையை 2017இல் 20,000 பட்டதாரிகளுக்கு விரிவுபடுத்த வெ.5 கோடி ஒதுக்கீடு செய்யப்படுகிறது. 2016இல் அம்மாணவர் எண்ணிக்கை 15,000 ஆக இருந்தது.


மக்களை முட்டாளாக்கும் தீபா, விஷால் எனும் அரசியல் அரைவேக்காடுகள்!

சென்னை

தமிழ்நாட்டு மக்களை படுமுட்டாள்களாக்க முடியும் என்பதற்காகவே வேட்பு மனுவை முழுமையாக பூர்த்தி செய்யாமலும் போலி கையெழுத்துகளைப் போட்டும் நாடகமாடி நிராகரிக்க வைத்திருக்கிறார்கள் தீபா, விஷால் என்கிற அரசியல் அரைவேக்காடுகள்.

ஜெயலலிதாவின் முகச்சாயலாம், அண்ணன் மகளாம்.. உடனே தமிழகத்து ரசிக சிகாமணிகள் சின்ன ஜெயலலிதாவாக்கிவிட்டனர் தீபாவை. அவ்வ ளவுதான் பத்திரிகையாளராக இருந்தேன் என பீற்றிக் கொள்ளும் தீபாவின் தலைக்குள்ளும் மமதை குடிகொண்டுவிட்டது. அரசியலில் எத்தனை கோமாளித்தனங்களை செய்ய முடியுமோ அத்தனையையும் அரங்கேற்றிக் கொண்டே இருக்கிறார். ஆனால் காரியத்தில் கண்ணாக இருப்பது போல, இன்னொரு பக்கம் அவருக்கு வர வேண்டியதும் வந்து கொண்டே இருப்பதாக அவருக்கு வலதும் இடதுமாக இருந்தவர்களே குற்றம்சாட்டியும் உள்ளனர்.

அடிமேல் அடிதான்

ஏற்கனவே டூப்ளிகேட் ஜெயலலிதா வேஷம் போட்ட சசிகலா ஜெயிலுக்குப் போனார். இன்னொரு டூப்ளிகேட் ஜெயலலிதாவான கிருஷ்ணப்பிரியாவோ, வருமான வரிசோதனையில் சிக்கினார். 3-வது டூப்ளிகேட் ஜெயலலிதா வேஷம் போட்ட தீபா உஷாராகிக் கொண்டார்.

திடீர் ஒப்பாரி

இதனால் ஆர்கே நகர் தேர்தலுக்கான வேட்பு மனுவைத் தாக்கல் செய்ய கடைசி நாளில் கடைசி நேரத்தில் தலைவிரி கோலமாக வந்தார். அத்துடன் அவர் போயிருந்தாலும் பரவாயில்லை. வேட்புமனுவைத் தாக்கல் செய்த கையோடு, என் மனுவை தள்ளுபடி செய்துவிடுவார்கள் என ஒப்பாரி வைத்தார்.

மக்கள் முட்டாள்களாம்

இத்தனைக்கும் கடந்த தேர்தலில் இதே ஆர்கே நகர் தேர்தலில் போட்டியிட்டு பிரசாரம் செய்தவர் இந்த தீபா. இப்போது பல படிவங்களை பூர்த்தி செய்யா மலேயே வேண்டுமென்றே ஒரு கண்துடைப்புக்காக ஒரு வேட்புமனுவைத் தாக்கல் செய்திருக்கிறார். இதையும் கூட தமிழக மக்கள் நம்புவார்கள்.. அந்த அளவுக்கு முட்டாள்கள் என அரைவேக்காடு தீபாக்கள் நினைத்து கொண்டிருப்பதுதான் வேதனை.

அவமானத்தின் உச்சம்

வேண்டுமென்றே வேட்புமனுவை முழுமையாக பூர்த்தி செய்யாமல்; தம்முடைய வேட்புமனு நிராகரிக்கப்பட வேண்டும் என்பதற்காக ஒருநாடகத்தை வெற்றிகரமாக நடத்தி முடித்திருக்கிறார் தீபா. இந்த அரைவேக்காட்டையும் நம்பி அல்லக்கைகளும் ஊடகங்களும் அந்த தீபாவுக்கு பின்னாலேயே ஓடிப் போவதுதான் அவமானத்தின் உச்சம்!

தலைக்கணம்

இதேபோல் நடிகர் சங்கம், தயாரிப்பாளர் சங்கத்தில் பதவிகளை பிடித்ததும் முதல்வர் நினைப்பில் மிதக்கிறார் விஷால். அப்படியே முதல்வர் நாற்கா லியை தாரை வார்த்துக் கொடுத்துவிடுவார்கள் தமிழர்கள் என ரொம்பத்தான் கனவு கனவு காண்கிறார்.

போலி கையெழுத்துகள்

இதனால்தான் ஆர்.கே.நகர் வேட்புமனுத் தாக்கலில் போலி கையெழுத்துகளைப் போட்டு மோசடி செய்திருக்கிறார் விஷால். மோசடி செய்ததால் வேட்புமனுவை தேர்தல் அதிகாரி நிராகரித்துவிட்டார். ஆனால் இந்த விஷால் வெளியே வந்து அரசியல் சதி என அளந்துவிடப் போகிறார்..அதையும் கூட தமிழர்கள் ஆவென வாயை பிளந்து பார்த்து கொண்டுதான் நம்புவார்கள் என்பதுதான் உச்சகட்ட அடிமைத்தனம்!


கள்ளநோட்டுக் கும்பல் சிக்கியது.

ஷா ஆலம் கிள்ளான், பூச்சோங் வட்டாரங்களில் கள்ள நோட்டு தயாரிக்கும் இரண்டு பெண்கள் உட்பட அறுவர் கொண்ட கும்பலை சிலாங்கூர் வர்த்தகக் குற்றவியல் தடுப்புப் பிரிவினர் கைது செய்துள்ளனர். கடந்த 23 ஆம் தேதியில் தென் கிள்ளான் போலீஸ் தலைமையக வர்த்தகக் குற்றவியல் தடுப்புப் பிரிவினர் கிள்ளான் புக்கிட் திங்கி பட்ஜட் தங்கும் விடு தியில் மேற்கொண்ட நடவடிக்கையில் இரண்டு மலாய் பெண்களையும் இரண்டு மலாய் ஆடவர்களையும் போலீசார் கைது செய்ததாக சிலாங்கூர் வர்த்த கக் குற்றவியல் பிரிவின் தலைவர் ஏசிபி வான் ருக்மான் வான் ஹசான் செய்தியாளர்களிடம் தெரிவித் தார். அவர்களிடமிருந்து 5 ஆயிரம் வெள்ளி கள்ள நோட்டுகளும் போலி நோட்டுகள் தயாரிக்கும் கருவிகளும் பறிமுதல் செய்யப்பட்டதாக அவர் கூறினார். இதனை தொடர்ந்து கிள்ளான் ஜாலான் கெபுன், சமாரிண்டா பகுதியில் இதே நடவடிக்கையில் ஈடுபட்ட ஒரு ஆடவர் கைதாகி அவரிடமும் போலி நோட் டுகள் பறிமுதல் செய்யப்பட்டதாக ஏசிபி வான் ருக்மான் தெரிவித்தார். மூன்றாவது நடவடிக்கையில் பூச்சோங் பகுதியிலும் ஒரு சீன ஆடவர் கள்ள நோட் டுடன் கைதானதாக அவர் சொன்னார். மேற்கூறப்பட்ட மூன்று கைது நடவடிக்கைகளிலும் கள்ள நோட்டுகளும் தயாரிப்பு கருவி களும் பறிமுதல் செய்யப்பட் டதாக அவர் தெரிவித்தார். 30 முதல் 40 வயதிலான இக்கும்பல் கடந்த 2016 இல் இருந்து இச்செயலில் ஈடுபட்டு வந்துள்ளதாக அவர் குறிப்பிட்டார்.


காந்தி தலையில் குண்டு - சுட்டு பிடிக்க உத்தரவு படத்தை எதிர்த்து காங்கிரஸார் போராட்டம்!!

தமிழகம் முழுவதும் கடந்த ஜீன் 14ந்தேதி வெள்ளிக்கிழமை இயக்குநர் மிஸ்கின் படமான, சுட்டு பிடிக்க உத்தரவு என்கிற திரைப்படம் வெளியாகி தியேட்டர்களில் ஓடிக்கொண்டு உள்ளது. இந்த படத்துக்காக வடிவமைக்கப்பட்டு தமிழகம் முழுவதும் ஒட்டப்பட்டுள்ள போஸ்டர்களில் காந்தி தலைமையில் துப்பாக்கி குண்டு இருப்பது போல உள்ளது.

இது காங்கிரஸ் கட்சியினரை கொதிக்க வைத்துள்ளதாக கூறப்படுகிறது. இந்த போஸ்டரை கண்டித்து, வேலூர் மாவட்டம் தமிழகம் முழுவதும் ஒட்டப்பட்டுள்ள போஸ்டரைப் பார்த்து ராணிப்பேட்டை காங்கிரஸார் படம் ஓடும் தியேட்டரான ராஜேஸ்வரி தியேட்டர் முன்பு கூடி, மகாத்மா காந்தி தலையில் துப்பாக்கி குண்டு இருப்பது போல அமைக்கப்பட்ட போஸ்டரை உடனடியாக அகற்ற வேண்டும் என கோஷமிட்டனர். அதோடு, மகாத்மா காந்தியையும் இந்திய ரூபாய் நோட்டை அவமதித்த திரைப்படக் குழுவினரின் அதைக் கண்டு கொள்ளாத தணிக்கை குழுவையும் கண்டித்து கோஷங்கள் எழுப்பினர்.

இந்த ஆர்ப்பாட்டத்தில் 30க்கும் மேற்பட்ட ராணிப்பேட்டை நகர காங்கிரஸார் கலந்துக்கொண்டனர் என்பது குறிப்பிடதக்கது. தியேட்டர் நிர்வாகத்தின் மூலம் இந்த தகவலை கேள்விப்பட்ட இயக்குநர் உட்பட படக்குழு, அதிர்ச்சியும், ஆனந்தமும் அடைந்தாக கூறப்படுகிறது. இப்படியொரு படம் வந்ததே பெரும்பாலான மக்களுக்கு தெரியாது. காங்கிரஸார் போராட்டம் நடத்தி படத்துக்கு இலவச விளம்பரம் தேடி தந்துவிடுவார்கள் போல என கிண்டல் அடிக்கின்றனர் சினிமா ரசிகர்கள்.


டாஸ் போட்டுப் பார்த்து அமைச்சர் பதவி கொடுங்கள்!’ எடப்பாடியை திகைக்க வைத்த எம்.எல்.ஏக்கள்

எம்.எல்.ஏக்கள் சந்திப்பு; அறிக்கைகள் வெளியிடுவது என அண்ணா தி.மு.கவின் கட்சிப் பணிகளில் ஆர்வம் காட்டத் தொடங்கிவிட்டார் டி.டி.வி.தினகரன். இதுவரையில் முப்பதுக்கும் மேற்பட்ட எம்.எல்.ஏக்கள் தினகரனை நேரில் சந்தித்து ஆதரவு அளித்துள்ளனர். இந்தக் காட்சிகளை அதிர்ச்சியோடு கவனித்து வருகின்றனர் அமைச்சர்கள். 'தினகரனை சந்தித்துவிட்டு வந்த எம்.எல்.ஏக்கள் பலரும், எடப்பாடி பழனிசாமியுடனும் நல்ல நட்புறவில் உள்ளனர்' என் கின்றனர் அ.தி.மு.க வட்டாரத்தில். திகார் சிறையில் இருந்து வெளியே வந்த நாளில் இருந்து, தன்னுடைய செல்வாக்கைக் காட்டும் வகையில் வலம் வருகிறார் அ.தி.மு.க அம்மா அணியின் டி.டி.வி.தினகரன். அவர் சிறை சென்ற காலத்தில், நாஞ்சில் சம்பத் மற்றும் புகழேந்தி ஆகியோர் மட்டுமே, சில மாவட்டங்களில் கண்டனக் கூட்டம் நடத்தி கவனத்தை ஈர்த்தனர். தற்போது அமைச்சர் ராஜேந்திர பாலாஜி உள்பட எம்.எல்.ஏக்கள் பலரும் சசிகலா ஆதரவு முழக்கத்தை முன் வைக்கின்றனர். ‘தினகரனை எத்தனை எம்.எல்.ஏக்கள் சந்தித்தாலும், என்னுடைய ஆட்சிக்கு எந்த இடையூறும் வரப் போவதில்லை. இந்த ஆட்சிக்கு எதிராக எம்.எல். ஏக்கள் செயல்பட மாட்டார்கள்' என நம்பிக்கையோடு பேசி வருகிறார் எடப்பாடி பழனிசாமி. அதேநேரம், நிதி அமைச்சர் ஜெயக்குமாரின் பேச்சுக்களால் கொதிப்பில் உள்ளனர் தினகரன் ஆதரவு எம்.எல்.ஏக்கள். 'இந்தளவுக்கு அவர் பேச யார் காரணம்? அவர் மீது கடுமையான நடவடிக்கை எடுக்க வேண்டும்' என முதல்வருக்கு நெருக்குதல் கொடுத்து வருகின்றனர். இந்நிலையில், இன்று காலை நெல்லை மாவட்டத்தைச் சேர்ந்த இரண்டு எம்.எல்.ஏக்கள், தலை மைச் செயலகத்தில் முதல்வரை சந்தித்தனர். இந்த சந்திப்பின்போது பேசிய எம்.எல்.ஏ ஒருவர், 'எங்கள் இருவரில் ஒருவரை அமைச்சர் ஆக்குங்கள் அல்லது பன்னீர்செல்வம் பக்கம் இருந்து வரும் எங் கள் சமூகத்தைச் சேர்ந்தவருக்குப் பதவி கொடுங்கள். அம்பா சங்கர் கமிஷன் அறிக்கையில், உங்கள் சமூகத்துக்கு இணையாக நாடார் சமூகம் இருக்கிறது எனக் குறிப்பிடப்பட்டுள்ளது. ஆனால், அமைச்சரவையில் அதற்கேற்ற முக்கியத்துவம் கொடுக்கப்படவில்லை. 'யாருக்குப் பதவி கொடுப்பது?' என்ற குழப் பம் ஏற்பட்டால், டாஸ் போட்டுப் பார்த்துப் பதவி கொடுங்கள். தலை விழுந்தால் எனக்கும் பூ விழுந்தால் 'செல்வ'மானவருக்கும் பதவி கொடுங்கள். ஒருவேளை எங்களுக்குப் பதவி கொடுக்க முடியவில்லை என் றால், எங்கள் சமூகத்தைச் சேர்ந்த வேறு யாரையாவது அமைச்சரவையில் சேர்த்துக் கொள்ளுங்கள்' என விவரிக்க, இதற்குப் பதில் அளித்த முதல மைச்சர் எடப்பாடி பழனிசாமி, 'நான் கட்டாயம் செய்கிறேன். உங்கள் சமூகத்தினர் எண்ணிக்கையில் மிகுதியாக இருப்பவர்கள். அம்மா இருந்தவரையில், உங்களை மிகவும் கௌரவமாக வைத்திருந்தார். அமைச்சரவையில் நீங்கள் இணைவது எனக்கும் நல்லதுதான். தற்போது ஏற்பட்டுள்ள சிரமங்களை நீங்களும் பார்த்துக் கொண்டுதானே வருகிறீர்கள்' எனக் கூறியிருக்கிறார். இதன்பிறகு எம்.எல்.ஏக்கள் இருவரும் ராக்கெட் ராஜா விவகாரத்தைக் குறிப்பிட்டுள்ளனர். 'ராக்கெட் ராஜாவை என்கவுண்ட்டர் செய்வதற்கான வேலைகளில் போலீஸ் அதிகாரி ஒருவர் தீவிரமாக செயல்பட்டு வருகிறார். ஏற்கெனவே, வெங்கடேஷ் பண்ணையார் என்கவுண்ட்டர், 2004 ஆம் ஆண்டு நடந்த நாடாளுமன்றத் தேர்தலில் அண்ணா தி.மு.கவின் படுதோல்விக்குக் காரணமாக அமைந்தது. 'ராதிகா செல்வியின் கண்ணீருக்குப் பதில் சொல் லுங்கள்' என்று தமிழ்நாடு முழுவதும் மிகப் பெரிய பிரச்னையாக்கியது தி.மு.க. அதிலிருந்து ஓரளவு மீண்டு வந்துவிட்டோம். தற்போது மீண்டும் பழைய நிலைக்குக் கொண்டு போகும் வேலைகள் நடந்து கொண்டிருக்கின்றன. ராக்கெட் ராஜாவை என் கவுண்ட்டர் செய்யத் துடிக்கும் அதிகாரியிடம் பேசுங்கள்' எனக் கோரிக்கை வைத்துள்ளனர். சந்திப்பின் இறுதியில், 'அரசு ஒப்பந்தங்களிலும் எங்கள் சமூகத்து ஆட்களுக்கு முக்கியத்துவம் கொடுங்கள்' எனக் கூறியுள்ளனர். “எம்.எல்.ஏக்களில் பலரும் அமைச்சர் கனவில் மிதந்து கொண்டிருக்கின்றனர். 'ஒருநாளாவது அமைச்சர் நாற்காலியில் அமர்ந்துவிட வேண்டும்' என் பதற்காகத்தான் தினகரனை சந்திக்கின்றனர். 'ஆட்சிக்கு எந்த இடையூறும் வரப் போவதில்லை' என்பதை அறிந்தவுடன், எடப்பாடி பழனிசாமியுடனும் நட்பு பாராட்டுகின்றனர். அதற்கேற்ப, எம்.எல்.ஏக்கள் அனைவரையும் அரவணைத்துச் செல்லும் முடிவில் இருக்கிறார் எடப்பாடி பழனிசாமி. 'எந்தவித சிர மம் இல்லாமல் சட்டசபைக் கூட்டத் தொடரை நடத்த வேண்டும்' என விரும்புகிறார்.அமைச்சர் பதவிக்குப் பூவா? தலையா? போடுவாரா’ என்பதை பொறுத்திருந்துதான் பார்க்க வேண்டும்" என்கிறார் அ.தி.மு.க அம்மா அணியின் முக்கிய நிர்வாகி ஒருவர்.


யார் யார் தலை உருளும்?

கல்வி அமைச்சர் பொறுப்பிலிருந்து மஸ்லீ மாலிக் விலகி உள்ள நேரத்தில்

இன்று பிரதமர் துன் மகாதீர் தமது அமைச்சரவையில் சில மாற்றங்களை அறிவிக்கலாம் என்று

பரவலாக எதிர்பார்க்கப்படுகிறது.

இன்று நடைபெறும் அமைச்சரவை கூட்டத்திற்குப் பின்னர் பிரதமர் அறிவிக்கும் இந்த மாற்றத்தில் யார்

யார் பதவி

பறிக்கப்படும், யார் யார் இலாகா மாற்றப்படும், என்ற கேள்விக்கு விடை கிடைக்கலாம் என்று எதிர்பார்க்கப்படுகிறது.

மஸ்லீ மாலிக் திடீரென்று பதவி விலகியதை தொடர்ந்து மேலும் பலரின் தலை உருளலாம் என்று பரவலாகப் பேசப்பட்டு வந்தது.

குறிப்பாக இந்த அமைச்சரவை மாற்றத்தில்

கிராம மேம்பாட்டுத்துறை அமைச்சர் டத்தோ ஸ்ரீ

ரினா பிந்தி முகமட் ஹருண்,

சுற்றுலா துறை அமைச்சர் டத்தோ முகமடின் பின் கெத்தாப்பி ஆகியோரும் இடம் பெறலாம் என்றும்

பரவலாக யூகிக்கப்பட்டது.

அதே நேரத்தில்

நிதியமைச்சர் லிம் குவான் எங்கிற்கு சிறப்பு செயலாளராக இருக்கும் டாமன்சாரா தொகுதி எம்பி டோனி புவாவிற்கு இந்த அமைச்சரவையில் இடம்

கிடைக்கலாம் என்றும் பரவலாக பேசப்படுகிறது.

அதே நேரத்தில்

மலேசிய

இந்திய சமுதாயத்தில் ஒரு வரலாற்று விடியலை போல பக்காத்தான் அரசாங்கத்தால் நியமிக்கப்பட்ட

4 இந்திய அமைச்சர்களின்

இலாகாக்கள் மாறுமா? மாற்றப்படுமா? என்ற கேள்விகளும் எழுந்துள்ளன.

தற்போது மனிதவள அமைச்சராக எம்.குலசேகரனும்,

இயற்கை நீர் வளத்துறை அமைச்சராக டத்தோ ஸ்ரீ டாக்டர் சேவியர் ஜெயக்குமாரும், பல்லூடக தகவல்

தொடர்பு துறை அமைச்சர் கோபிந்த் சிங் டியோவும், பிரதமர் துறை அமைச்சராக பி.வேதமூர்த்தியும், கிராம மேம்பாட்டுத்துறை துணை அமைச்சராக ஆர்.சிவராசாவும் பொறுப்பு வகித்து வருகிறார்கள்.

இவர்களின் பதவியில் மாற்றம் வருமா? இலாகா மாற்றம் வருமா என்ற கேள்வியும் பரவலாக எழுந்துள்ளது. இந்த பரபரப்புக்கு மத்தியில் இன்று அமைச்சர்கள் அனைவ ரையும் சந்தித்து அவர்களின் சேவை மதிப்பீட்டு அறிக்கையை பிரதமர் பெறுவார் என்று செய்தித்தகவல்கள் கூறுகின்றன.

கடந்த 2019 ஆம் ஆண்டு முடிய

இவர்களின் சேவைத்திறன் எந்த அளவு இருந்திருக்கிறது. அமைச்சில் அவர்களின் அடைவு நிலை என்ன? என்பது பற்றிய

அறிக்கையை பிரதமர் இன்று பெறுகிறார்.

2 அமைச்சர்களைத்

தவிர மற்றவர்கள் தங்கள் சேவை மதிப்பீட்டு அறிக்கையை தந்துவிட்டார்கள்.

இன்று கூடுகின்ற

அமைச்சரவையில் மஸ்லீக்கு பதில் கல்வி அமைச்சர் நியமனம் பற்றி

துன் மகாதீர்

அமைச்சரவையில் பேசுவார்.

அதே நேரத்தில் இரண்டு மூன்று அமைச்சுகளில் மாற்றங்களை செய்வார் என்றும் தகவல் வெளியாகியிருக்கின்றது.

கல்வி அமைச்சராக பிரதமர் யாரை நியமிப்பார் என்று

பல்வேறு ஆருடங்கள் நிலவி வந்தன.

முன்னாள் அமைச்சரான டத்தோ முஸ்தாபா முகமட் மற்றும் தற்போதைய கெடா மந்திரி

புசாரும் பிரதமரின் புதல்வருமான டத்தோ ஸ்ரீ முக்ரீஸ் மகாதீர் ஆகியோரின் பெயர்கள் பரவலாக அடிபடுகின்றன.

எனினும் அந்த நியமனம் தமது தனிப்பட்ட உரிமைக்குரியது. நானே அந்த முடிவை செய்வேன் என்று

பிரதமர் அறிவித்திருக்கிறார்.


பொதுத் தேர்தலை தவிர்ப்பதா? நஜீப் அத்து மீற மாட்டார்

தேசிய பாதுகாப்பு மன்ற சட்டத்தை பயன்படுத்தி பொதுத் தேர்தலை நடப்பு பிரதமர் டத்தோஸ்ரீ நஜீப் தவிர்ப்பார் என்று அவர் மீது அபாண்டமான பழியினை சுமத்த வேண்டாம் என்று அரசியல் ஆய்வாளர்கள் அறைகூவல் விடுத்துள்ளனர். எக்காரணத்தைக் கொண்டும் பிரதமர் அத்துமீற மாட்டார் என்பது எங்களின் நம்பிக்கையாகும். தேசிய பாதுகாப்பு மன்ற சட்டத்தை அத்துமீறி பிரயோகித்தால் அதன் விளைவுகள் அனர்த்தம் என்பதனை இவர் நன்கு அறிவர். சிறு சிறு பகுதிகளை மட்டுமே பாதுகாப்பு பகுதியாக பிரகடனப்படுத்த முடியும் என்று இச்சட்டம் கூறுகிறது. கடந்த காலங்களோடு ஒப்பிடுகையில் இப்போதைய மக்கள் அரசியல் ரீதியில் விழிப்புணர்வும் தெளிந்த அறிவும் கொண்டவர்கள். பொதுத் தேர்தலை தவிர்க்கும் வண்ணம் நடப்பு பிரதமர் நடந்து கொள்வாரேயானால் அது ஒரு தெளிவான அதிகார துஷ்பிரயோகமாகும். அந்த மாதிரியான வேளையில் மக்கள் மட்டுமல்லாது சிவில் உரிமை போராட்டவாதிகள், அரசு சாரா அமைப்புகள் ஆகியவை பொங்கி எழும். பிரதமர் நஜீப் நிச்சயமாக இவ்வாறு எல்லாம் நடந்து கொள்ள மாட்டார் என்று தன்னால் நிச்சயமாக கூற முடியும் என்கிறார் யுனிவர்சிட்டி மலேசியா சரவாக் பல்கலைக்கழகத்தின் கல்விமான் ஜெனிலி அமிர். ஒட்டு மொத்தமாக நாட்டையே பாதுகாப்பு பகுதியாக பிரகடனம் செய்வதற்கு தேசிய பாதுகாப்பு மன்ற சட்டத்தில் இடமில்லை என பல்கலைக்கழக இணைப் பேராசிரியர் அவாங் அஸ்மான் அவாங் திட்டவட்டமாக சுட்டிக் காட்டியுள்ளார். மருட்டலுக்கு உட்பட்டுள்ள சிறு பகுதிகளை பாதுகாப்பு பகுதிகளாக பிரகடனப்படுத்துவதற்கு சட்டம் அனுமதிக்கிறது. பிரதமரின் பரிந்துரையின் பேரில்தான் மாமன்னர் அவசர காலத்தை பிரகடன செய்ய இயலும். உலக மயமான ஜனநாயக உலகில் அனைவரின் பார்வை மலேசியா மீது உள்ளது. பொதுத் தேர்தலை தவிர்ப்பதற்கு பிரதமர் அவசர காலத்தை பிரகடனப்படுத்துவாரேயானால் உலகமே நம் பிரதமரை எதிர்மறையாக பார்க்கும் என்று நினைவுப்படுத்துகிறார் இணைப்பேராசிரியர் அவாங் அஸ்மான். அடுத்த பொதுத் தேர்தல் குறித்து பிரதமர் டத்தோஸ்ரீ நஜீப் அஞ்சத் தேவையில்லை. அண்மைய தேர்தல் ஆணையத்தின் உத்தேசத் திட்டம் தேசிய முன்னணிக்கு நன்மை பயப்பதாக இருக்கும்.


நடராஜன் விக்னேஸ்வரனுக்கு தூக்கு!

(தைப்பிங்) போதைப்பொருளை விநியோகித்த குற்றத்திற்காக இரு நண்பர்களுக்கு தைப்பிங் உயர் நீதிமன்றம் நேற்று தூக்கு தண்டனை விதித்து தீர்ப்பளித்தது. மூன் றாண்டுகளுக்கு முன் சுங்கை சிப்புட் வட்டாரத்தில் 2.93 கிலோ கிராம் எடைக் கொண்ட கஞ்சா வகை போதைப் பொருளை விநியோகித்த குற்றத் திற்காக வி. நடராஜன் (30), ஆர். விக்னேஸ் வரன் (30) ஆகிய இருவரையும் போலீசார் கைது செய்தனர். இவ்விருவர் மீதாக வழக்கு விசாரணை நீண்ட காலமாக தைப்பிங் உயர் நீதிமன்றத்தில் நடைபெற்று வந்தது. இவ்வேளையில் நீதிபதி முகமட் ஜைய்னி மஸ்லான் தலைமையில் இவ்வழக்கு விசாரணை நேற்று தொடங்கியது. இவ்விரு நண்பர்களுக்காக வாதாடிய வழக்கறிஞர்கள் அவர்கள் குற்றமற்றவர்கள் என நிரூபிக்க தவறினர். இதனால் 1952 அபாயகர போதைப் பொருள் குற்றச்சாட்டின் அடிப்படையில் அவ்விரு நண்பர்களுக்கும் தூக்கு தண்டனை விதித்து நீதிபதி தீர்ப்பு எழுதினார். நீதிபதி தீர்ப்பை வாசிக்கும் போது அவ்விரு நண்பர்களும் மிகவும் அமைதியாக காணப்பட்டனர் என்பதும் குறிப்பிடத்தக்கது.


பிரபல இலங்கை பாடகி கொலை: கணவனுக்கு போலீஸ் வலைவீச்சு!

கொழும்பு, ஜூலை.9-

இலங்கையில் பிரபல சிங்களப் பாடகி கொலை செய்யப்பட்ட நிலையில் நேற்று சடலமாக மீட்கப்பட்டார். இந்தக் கொலைச் சம்பவம் தொடர்பில் போலீசார் பல விஷயங்களை கண்டு பிடித்துள்ளனர்.  உயிரிந்த பாடகிக்கும் அவரின் கணவருக்கும் சுமுகமான உறவு இல்லையென போலீசார் தெரிவித்துள்ளனர்.

பாணந்துர அருக்கொட பிரதேசத்திலுள்ள பாடகியின் வீட்டில் நேற்றிரவு 8.45 மணியளவில் குத்திக் கொலை செய்யப்பட்ட நிலையில் அவரது சடலம் மீட்கப்பட்டுள்ளது.  கணவனாலேயே பாடகி கொலை செய்யப் பட்டுள்ளதாக போலீசார் தெரிவிக்கும் அதே வேளையில் அவரது கணவர், அந்தப் பகுதியை விட்டு அவர் தப்பிச் சென்றுவிட்டார்.

கொலையாளியை கைது செய்ய போலீசார் தீவிர தேடுதல் வேட்டையைத் தொடங்கியுள்ளனர். மூன்று பிள்ளைகளின் தாயான பிரியானி ஜயசிங்க, நாட றிந்த என்ற பிரபல பாடகி என்பது குறிப்பிடத்தக்கது.


ஒருவர் பணத்தை வைத்து.... மற்றொருவர் பிணத்தை வைத்து அரசியல்..

சென்னை: ஆர்.கே.நகர் இடைத்தேர்தலில் அதிமுகவின் இரு அணிகளும் பணத்தையும், பிணத்தையும் வைத்து அரசியல் செய்கின்றனர் என்று தமிழிசை குற்றம்சாட்டினார். ஆர்கே நகர் தொகுதிக்கு வரும் 12-ஆம் தேதி இடைத்தேர்தல் நடைபெறவுள்ளது. இந்நிலையில் அதிமுகவின் இரு அணிகளும், திமுக வும் போட்டி போட்டு கொண்டு பிரசாரத்தில் ஈடுபட்டு வருகின்றனர். அச்சமயம் ஒருவரை ஒருவர் கடுமையாக விமர்சனம் செய்தும் வருகின்றனர். இந்நிலையில் தினகரன் தரப்பினர் வாக்காளர்களுக்கு பணம் கொடுக்க கோடிக்கணக்கிலான பணத்தை செலவிடுவதாக ஆதாரங்கள் வெளியாகியுள்ளன. வாக்குக்கு ரூ.7000 வரை வழங்கப்படுவதாக தெரிகிறது. இந்நிலையில் ஜெயலலிதாவின் மரணத்தில் மர்மம் இருப்பதை வெளிப்படுத்தும் வகையில் ஜெயலலிதாவின் சவப்பெட்டி போன்று மாதிரியை தயாரித்து ஓபிஎஸ் அணியினர் கடந்த வியாழக்கிழமை பிரசாரம் மேற்கொண்டனர். இதற்கு எதிர்க்கட்சிகள் கண்டனம் தெரிவித்தவுடன் அச்செயலை ஓபிஎஸ் தரப்பினர் கைவிட்டனர். பாஜக வேட்பாளர் கங்கை அமரனை ஆதரித்து இன்று ஆர்.கே.நகரில் வீதிவீதியாக தமிழிசை பிரசாரம் மேற்கொண்டார். அப்போது அவர் தெரிவிக்கையில், அதிமுகவின் ஒரு அணியினர் பணத்தை வைத்து அரசியல் நடத்துகின்றனர், மற்றொரு அணியினர் பிணத்தைக் கொண்டு அரசியல் நடத்துகின்றனர். இந்த இரு அணிகளும் ஜெயலலிதாவுக்கு துரோகம் இழைத்து வருகின்றனர். உண்மையான அதிமுக என்பது ஜெயலலிதா மறைவோடு சென்றுவிட்டது என்றார் தமிழிசை.


உணவகங்களுக்கு எஸ்எஸ்டியை ரத்து செய்வீர்.

கோலாலம்பூர்,

உணவகங்களில் விதிக்கப்படும் எஸ்எஸ்டியை மத்திய அரசாங்கம் உடனடியாக ரத்து செய்ய வேண்டும் என்று கிள்ளான் பள்ளத்தாக்கின் சுற்று வட்டா ரத்தில் உள்ள வாடிக்கையாளர்கள் நேற்று வலியுறுத்தினர். இந்திய, இந்திய முஸ்லிம் உணவகங்களில் எஸ்எஸ்டி  வசூல் செய்யப்படும் விவகாரம் நாட்டில் மிகப் பெரிய சர்ச்சையை ஏற்படுத்தி வருகிறது.

Read More: Malasyia Nanban Tamil Daily on 7.9.2018


மஹிந்தவின் முன்னாள் பிரதியமைச்சர் சரத்குமார கைது

மஹிந்த ராஜபக்ச அரசாங்கத்தின் ஆட்சியின்போது பிரதி அமைச்சராக இருந்த சரத்குமார குணரத்ன சற்று முன்னர் கைது செய்யப்பட்டுள்ளார். நீர்கொழும்பு பொலிஸாரால் அவர் கைது செய்யப்பட்டுள்ளார். 2002ஆம் ஆண்டு நீர்கொழும்பில் இடம்பெற்ற ஐக்கிய தேசியக் கட்சியின் பேரணியில் கலந்துகொண்டிருந்த வர்கள் மீது விபத்தை ஏற்படுத்தி ஒருவரை கொலை செய்ய முயன்றார் என்ற குற்றச்சாட்டின் பேரில் அவருக்கு பிடியாணை பிறப்பிக்கப்பட்டிருந்தது. இந்த நிலையில் இன்று காலை சரத்குமார குணரத்ன, பொலிஸ் நிலையத்தில் சரணடைந்த போது கைது செய்யப்பட்டார்.மஹிந்த அரசாங்கத்தில் பிரதி அமைச்சராக இருந்த சரத்குமார குணரத்னவை எதிர்வரும் நவம்பர் மாதம் 01 ஆம் திகதி வரையில் விளக்கமறியிலில் வைக்குமாறு நீர்கொழும்பு மேலதிக நீதவான் கபில துஷ்யந்த எபிட்வல உத்தரவிட்டுள்ளார். சரத்குமார குணரத்ன இன்று காலை நீர்கொழும்பு பொலிஸாரால் கைது செய்யப்பட்டார். கைது செய்யப்பட்ட நபரை நீர்கொழும்பு மேலதிக நீதவான் நீதிமன்றில் முன்னிலைப்படுத்திய போதே நீதவான் இந்த உத்தரவை பிறப்பித்துள்ளார்.


ஸாகீர் நாயக்கின் கடப்பிதழை மீட்டுக் கொள்ள இந்தியா முடிவு!

பெட்டாலிங்ஜெயா இஸ்லாமிய மதபோதகர் ஸாகீர் நாயக்கின் கடப்பிதழை மீட்டுக் கொள்ள இந்திய அதிகாரிகள் தயாராக இருப்பதாக தி இந்தியன் எக்ஸ்பிரஸ் தெரிவித்தது. பயங்கரவாதம் மற்றும் பண மோசடி செயல்களில் சம்பந்தப்பட்டிருப்பதாக கூறப்பட்ட குற்றச் சாட்டுகளின் தொடர்பில் புலன் விசாரணைக்கு உதவ அழைக்கப்பட்ட போதிலும் அவர் இந்தியாவிற்கு திரும்பாமல் வெளிநாடுகளிலேயே தங்கி இருந்ததை தொடர்ந்து அவருக்கு தேசிய புலனாய்வு நிறுவனம் (என்ஐஏ) இந்த நடவடிக்கையை எடுத்துள்ளது. இப்போது தடை செய்யப்பட்டிருக்கும் இஸ்லாமிய ஆய்வு அற நிறுவனத்தின் (ஐஆர்எப்) நிறுவனராவார் ஸாகீர் நாயக். அந்த சர்ச்சைக்குரிய மத போதகர் அநேகமாக மலேசியா வில் இருக்கக்கூடும் என்றும் மலேசிய குடியுரிமையைப் பெற முயற்சி செய்யக்கூடும் என்றும் ஓர் உயர்மட்ட அதிகாரி இந்த நாளிதழிடம் தெரிவித்துள்ளார்.நாயக்கிற்கு எதிராக பிடிஆணை வெளியிடும்படி கோரி அனைத்துலக போலீஸாரை (இண்டர்போல்) என்ஐஏ அணுகிய சில வாரங்களில், என்ஐஏயின் இந்த நடவடிக்கை மேற்கொள்ளப்பட இருக்கிறது. பிணையில் விடுவிக்க முடியாத பிடிஆணையை ஏபரல் 20ஆம் தேதி என்ஐஏ வெளியிட்ட பின்னர் மே மாதம் இண்டர்போலின் உதவி நாடப்பட்டது. 2016 நவம்பர் 18ஆம் தேதி, இந்திய உள்துறை அமைச்சின் உத்தரவிற்கு ஏற்ப என்ஐஏ தனது பம்பாய் கிளை அலுவலகத்தில் நாயக்கிற்கு எதிராக ஒரு குற்ற வியல் வழக்கை பதிவு செய்தது.


“மம்தா தூக்கமின்றி தவிக்கிறார்...”- நரேந்திர மோடி

மக்களவைத் தேர்தலில் முதல் இரண்டு கட்ட வாக்குப்பதிவு நடைபெற்றுள்ளது. மேற்குவங்க மாநிலம் தெற்கு தினாபூரில் நடந்த தேர்தல் பிரச்சாரக் கூட்டத்தில் பிரதமர் மோடி கலந்து கொண்டு பேசியுள்ளார்.

“மம்தா பானர்ஜி மண், மக்கள், மாநிலம் என பேசி மக்களை ஏமாற்றி வருகிறார். ஆனால், திரிணமூல் காங்கிரஸுக்கு ஆதரவு கேட்டு வங்கதேச நடிகர்கள் வந்து பிரச்சாரம் செய்கின்றனர். வெளிநாட்டவர்களை வைத்து பிரச்சாரம் செய்ய இவர்கள் வெட்கபடுவதில்லை.

மக்களவைத் தேர்தலில் 2ஆம் கட்ட வாக்குப்பதிவு நடந்து முடிந்தது. இந்த விவரங்கள் எல்லாம் வந்த பிறகு, மம்தா பானர்ஜி தூக்கம் இன்றி தவித்து வருகிறார். பாஜகவுடைய வெற்றியை அவரால் சகித்துக்கொள்ள முடியவில்லை.வங்கதேசத்தில் இருந்து மேற்குவங்கத்திற்கு ஊடுருபவர்களுக்கு எதிராக கடும் நடவடிக்கை எடுக்கப்படும். வாக்கு எண்ணிக்கை முடிந்த பிறகு ஊடுருவல்காரர்களுக்கு எதிரான நடவடிக்கையை மத்திய பாஜக அரசு தீவிரப்படுத்தும்” என்று கூறினார்.


பேபி, பாலகுமாரன் உட்பட சரணடைந்த 353 விடுதலைப் புலிகள், பொதுமக்கள் காணவில்லை- சர்வதேச அமைப்பு

கொழும்பு

2009-ம் ஆண்டு இலங்கை இறுதி யுத்தத்தின் போது சரணடைந்த பேபி சுப்பிரமணியம், பாலகுமாரன் உட்பட 351 விடுதலைப் புலிகள் குடும்பத்துடன் காணவில்லை என ஐடிஜேபிஎஸ்எல் என்கிற சர்வதேச அமைப்பு தெரிவித்துள்ளது. இந்த அமைப்பின் இணையதளத்தில், மே 2009 இல் போரின் இறுதி நாட்களின் போது இராணுவத்தின் பாதுகாப்பில் இருந்து காணாமல்போனவர்களின் விபரங்களை நாங்கள் முதலில் பட்டியலிட்டு வருகின்றோம்.

மேலதிக தகவல்களை /திருத்தங்களை itjpsl@gmail.com என்ற மின்னஞ்சல் முகவரிக்கு தயவுசெய்து அனுப்பி வைக்கவும் என்கிற கோரிக்கையுடன் காணாமல் போன 353 பேர் விவரங்கள், அவர்கள் சரணடைந்த இடம், சரணடைந்ததைப் பார்த்த சாட்சி என முழுமையான விவரங்களை வெளியிட்டி ருக்கிறது.

இதில், விடுதலைப் புலிகளின் மூத்த தலைவர்களில் ஒருவரான தமிழக அரசியல் தலைவர்கள் நன்கு அறிந்த பேபி சுப்பிரமணியமும் ஒருவர். பேபி சுப்பி ரமணியம், அவரது மனைவி ரட்ணா, மகள் அறிவுமதி, மற்றொரு மூத்த தலைவர் பாலகுமாரன், அவரது மகன் சூரிய தீபன், பாதுகாவலர்கள், புலிகளின் அரசியல் துறையைச் சேர்ந்த இளம்பரிதி, அவரது மனைவி சிவாஜினி, மகன் தமிழ் ஒளி, மகள்கள் எழிழினி, மகிழினி உள்ளிட்டோர் விவரங்கள் படங்க ளுடன் இடம்பெற்றுள்ளன.


சூதாட்ட மையங்களில் அதிரடிச் சோதனை!

கெரியான் பகுதியில் உள்ள 3 குடும்ப கேளிக்கை மையங்களில் குண்டர் கும்பல், சூதாட்ட, ஒழுக்கக்கேடு ஒழிப் புப் பிரிவு அதிகாரிகள் அதிரடிச் சோதனையை மேற்கொண்டனர். பாகான் செராயில் உள்ள 2 மையங்களிலும் பாரிட் புந்தாரில் ஒரு மையத்திலும் ஒரே சமயத்தில் மேற் கொள் ளப்பட்ட இந்த அதிரடிச் சோதனையில் சூதாட் டத்திற்குப் பயன்படுத்தப் பட்டதாக நம்பப்படும் 86 இயந்திரங்கள் பறிமுதல் செய்யப்பட்டதாகப் பேரா காவல்துறை தலைமை யகத்தின் முக்கிய அதிகாரி துணை சூப்ரிண் டெண்டன் அண்ணாதுரை வேலு தெரிவித்தார். மேலும், இந்த அதிரடிச் சோதனையில் மையத்தின் பாதுகாவலர்கள் 13 பேரும் 50 வாடிக்கையாளர்களும் கைது செய்யப்பட்டனர். இவர்களில் முறையான ஆவணங்கள் இல்லாத காரணத்தால் இந்தோனேசியா மற்றும் வங் காளதேசத்தைச் சேர்ந்த எண்மரும் அடங்குவர் எனவும் இந்தப் பரிசோதனையில் வெ.2,730 ரொக்கமும் பறி முதல் செய்யப்பட்டதாகவும் அவர் குறிப்பிட்டார்.


விடுதலைப் புலிகளின் ஆயுத கப்பல்கள் அழிக்கப்பட்டது எப்படி..?

ஈழப்போரில், விடுதலைப் புலிகளின் ஆயுதக் கப்பல்கள் எவ்வாறு அழிக்கப்பட்டன என்ற தகவல்களை முன்னாள் கடற்படைத் தளபதி அட்மிரல் ஜெயநாத் கொலம்பகே தெரிவித்துள்ளார். அவர் எழுதி வெளியிட்டுள்ள Asymmetric Warfare At Sea: The Case of Sri Lanka என்ற நூலில் இந்த விடயங்கள் தெரிவிக்கப்பட்டுள்ளன. குறித்த நூலில் மேலும் தெரிவிக்கப்பட்டுள்ளதாவது, விடுதலைப் புலிகளின் மிதக்கும் இந்த ஆயுத களஞ்சியசாலைகள் அழிக்கப்பட்டமையினால், புலிகளின் ஆயுதப் பரிமாற்றல் மற்றும் வெடி பொருட்கள் வழங்குதல் என்பன தடுக்கப்பட்டன. மரபுவழி இராணுவங்கள் பொதுவாக தமது வெடிபொருட்களைப் பயன்படுத்துவதில் வழக்கமாக கடைப்பிடிக்கும் கட்டுப்பாட்டை அவர்கள் விடுதலைப் புலிகள் கடைப்பிடிக்கவில்லை. இதன் காரணமாக இலங்கை படையினருக்கு ஏற்பட்ட உயிரிழப்புகள் அதிகம். இதுவே, விடுதலைப் புலிகளின் ஆயுத மற்றும் வெடிபொருள் வழங்கலை கடற்படை துண்டிக்க வேண்டியது மிகவும் முக்கியமானதாக மாறியது. விடுதலைப் புலிகள் தமது வெடிபொருட்களை அனைத்துலக கடற்பரப்பில் பிரதான கப்பல் பாதைகளுக்கு அப்பால் மிதக்கும் ஆயுதக் களஞ்சியங்களில், சேமித்திருப்பதாக கண்டுபிடிக்கப்பட்டது. அப்போது, அமெரிக்காவின் தீவிரவாதத்துக்கு எதிரான பூகோள போரை பயன்படுத்தி, அமெரிக்கத் தூதுவர் மற்றும் அமெரிக்க தூதரக பாதுகாப்பு ஆலோசகரிடம் உதவி கோரப்பட்டது. இது தொடர்பான தகவல்களை வழங்க அவர்கள் இணங்கினார்கள். எனினும், புலிகளின் கப்பல்களை மட்டுமே அழிக்கவேண்டும் எனவும், அப்பாவிகளின் கப்பல்களையோ, சிவிலியன் கப்பல்களையோ நாம் அமெரிக்கா 100 வீதம் உறுதியாக இருந்தது. இதன்படி, சந்தேகத்துக்குரிய சில கப்பல்களை கண்டறிந்துள்ளதாக தெரிவித்து 2007ஆம் ஆண்டு செப்டம்பர் மாதம் அமெரிக்கா தரப்பிலிருந்து ஒரு புலனாய்வு அறிக்கை கிடைக்கப்பெற்றது. எனினும், இலங்கை கடற்படையினருக்கு ஒரு பெரும் சவாலாகவே இருந்தது. கடற்படையின் ஆழ்கடல் ரோந்துக் கப்பல்கள் பயன்படுத்திய நிலையிலேயே வாங்கப்பட்டவை. அவை பழையவையாக இருந்ததால், நீண்டநாட்கள் பயணிப்பதால் சிக்கல்கள் வரலாம். மேலும், விடுதலைப் புலிகளுக்கு தகவல் கசிந்து விடும் என்பதால், வெளிநாட்டுத் துறைமுகங்களில் எரிபொருள் மீள் நிரப்புவது குறித்து யோசிக்கப்படவேயில்லை. பாரிய கலிபர் பீரங்கிகளோ, கப்பல்களுக்கு எதிரான ஏவுகணைகளோ ஆழ்கடல் ரோந்துப் படகுகளில் இல்லாத நிலையில், அவற்றில் உள்ள ஆயுதங்களையே பயன்படுத்துவதென முடிவு செய்யப்பட்டது. இவற்றுக்குத் துணையாக சிறப்பு படகு படையணியின் படகுகளை ஆழ்கடல் ரோந்துக் கப்பல்களில் ஏற்றிச் செல்லவும் திட்டமிடப்பட்டது. விடுதலைப் புலிகளின் கப்பல்களை எடுத்து வர இந்தப் படகுகள் அனுப்பப்படவிருந்தன. சண்டைக்கான இறப்பர் படகுகளில் விடுதலைப் புலிகளின் கப்பல்களை நெருங்கிச் சென்று ஆர்பிஜி தாக்குதல் நடத்தி மூழ்கடிப்பதெனவும் திட்டமிடப்பட்டது எனவும் அவரது நூலில் தெரிவித்துள்ளார். திட்டமிட்டப்படி, 2007ஆம் ஆண்டு செப்டம்பர் மாதம் 10ஆம் மற்றும் 11ஆம் திகதிகளில் விடுதலைப் புலிகளுக்கு சொந்தமான மூன்று கப்பல்கள் அழிக்கப்பட்டதுடன், ஒக்டோம்பர் மாதம் 17ஆம் திகதி மற்றுமொரு கப்பல் வீழ்த்தப்பட்டது. இதேபோன்று 2006ஆம் ஆண்டு ஆரம்பத்திலும், 2007ஆம் ஆண்டு ஆரம்பத்திலும் விடுதலைப் புலிகளின் கப்பல்கள் அழிக்கப்பட்டிருந்தன. அழிக்கப்பட்ட மிதக்கும் ஆயுதக் களஞ்சியங்களில், புலிகளின் பெருமளவிலான ஆயுதங்கள் இருந்தன. மிதக்கும் ஆயுதக் களஞ்சியங்களின் அழிப்பு அனைத்துலக அளவில் புயலை ஏற்படுத்தவில்லை எனவும், கடற்படை புலிகளின் ஆயுதக் கப்பல்களையே அழித்தது, சிவிலியன் கப்பல்களை தாக்கவில்லை எனவும் அந்த நூலில் குறிப்பிடப்பட்டுள்ளது. இதேவேளை, குறித்த தகவல், புலிகளுக்கு ஆதரவாக அமெரிக்கா செயற்பட்டமை, போரை நிறுத்துமாறு மகிந்தவுக்கு அழுத்தங்களைக் கொடுத்தது, புலிகளின் தலைவர் பிரபாகரனையும், அவரது சகாக்களையும் பாதுகாப்பான இடம் ஒன்றுக்கு கொண்டு செல்ல முயன்றது என சிங்களத் தேசியவாதிகள் மத்தியில் பொதுவாக உள்ள கருத்தை, இல்லாமல் செய்ய உதவும் என தெரிவிக்கப்பட்டுள்ளது.


நவாப் ஷெரிப்பை கைது செய்ய 2 ஹெலிகாப்டர்!

பாகிஸ்தான் முன்னாள் பிரதமர் நவாஸ் ஷெரிப் மற்றும் அவரது மகள் மரியம் நவாஸ் ஆகியோரை கைது செய்ய ஏற்பாடுகள் செய்யப்பட்டள்ளது.

''பனாமா கேட்'' ஊழல் வழக்கில் சிக்கிய முன்னாள் பாகிஸ்தான் பிரதமர்  ஷெரிப் மற்றும் அவரது மகள் மரியம் நவாஸ், அவரது மருமகன் கேப்டன் சர்தார் ஆகியோர் மீது குற்றம் சுமத்தப்பட்டு குற்றம் நிரூபிக்கப்பட்டு ஷெரிப்புக்கு 10 ஆண்டு சிறை. மகள் மரியம் நவாஸுக்கு 7 ஆண்டுகள் சிறை, மருமகனுக்கு 1 ஆண்டு சிறை என தீர்ப்பு வழங்கியது நீதிமன்றம்.

இந்நிலையில் புற்றுநோயால் பாதிக்கப்பட்டுள்ள நவாப் ஷெரீப்பின் மனைவி சூல்சூம் நவாஸை காண நவாப் ஷெரிப் மற்றும் அவரது மகள் இருவரும் லண்டன்  சென்றுள்ள நிலையில் ஏற்கனவே அவரது மருமகன் கைது செய்யப்பட்டு சிறையில் அடைக்கப்பட்டுள்ளார்.

இந்நிலையில் இன்று பாகிஸ்தான் திரும்பியுள்ள நவாப்பையும் அவரது மகளையும் கைது செய்ய லாகூர் மற்றும் இஸ்லாமாபாத் விமானநிலையத்தில் இரண்டு ஹெலிகாப்டர்கள் நிறுத்திவைக்கப்பட்டுள்ளது. இருவரும் கைது செய்யப்படும் பட்சத்தில் இருவரும் ராவல்பிண்டி அடியாலா சிறையில் அடைக்கப்படுவர் என எதிர்பார்க்கப்படுகிறது.

லண்டனிலிருந்து பாகிஸ்தான் கிளம்பும்போது செய்தியாளர்களை சந்தித்த நவாப் ஷெரிப் ''நான் நாட்டுக்காக போராடுகிறேன் சிறையோ தண்டனையோ என்னை எதுவும் செய்யாது'' என கூறியுள்ளார் என்பது குறிப்பிடத்தக்கது.


டத்தோஸ்ரீ கீதாஞ்சலியின் கணவர் டத்தோஸ்ரீ ஞானராஜா கைது

புத்ராஜெயா,

பிரபல வர்த்தகப் பெண் மணியும் வானொலி, தொலைக்காட்சி நேர்காணல் பேட்டியாளருமான டத்தோஸ்ரீ கீதாஞ்சலி ஜி.யின் கணவர் டத்தோஸ்ரீ ஜி. ஞானராஜா (வயது 37) நேற்று மலேசிய ஊழல் தடுப்பு ஆணைய அதிகாரிகளால் (எஸ்.பி.ஆர்.எம்.) கைது செய்யப்பட்டதாக நம்பப்படுகிறது.37 வயதுடைய பிரபல வர்த்தகர் ஒருவர் கைது செய்யப்பட்டதாக எஸ்.பி.ஆர்.எம். நேற்று உறுதி செய்த போதிலும் அவரின் பெயரை வெளியிடவில்லை.

எனினும் கைது செய்யப்பட்ட அந்த வர்த்தகர் பிரபல வர்த்தகப் பெண்மணியான டத்தோஸ்ரீ கீதாஞ்சலி ஜி.யின் கணவர் என்று சம்பந்தப்பட்ட வட்டாரம் கோடிக் காட்டியது.

Read More: Malaysia Nanban Tamil Daily on 28.2.2018


சென்னை விமான நிலையத்தில் செய்தியாளர்களை சந்தித்தார் தமிழக பாஜக மாநிலத் தலைவர் தமிழிசை சௌந்தரராஜன்.

அப்போது அவர், ஒட்டுமொத்தமாக மோடியின் புகழை கெடுக்க வேண்டும் என்பதற்காகவும், ஊழல் இல்லாமல் ஒரு ஆட்சி நிறைவடையப்போகிறதே, அதே ஆட்சி மறுபடியும் தொடரப்போகிறதே என்ற ஆதங்கத்தில் இப்போது ரபேலை கையில் எடுத்திருக்கிறார்கள். இதில் எந்த தவறும் நடக்கவில்லை என்று உச்சநீதிமன்றத்தில் நிரூபணமாகியிருக்கிறது. பிரான்சிலும் அங்கு உள்ள அதிகாரிகளால் சொல்லியாகிவிட்டது. ராணுவ அமைச்சர் தெளிவான விளக்கத்தை கொடுத்துக்கொண்டிருக்கிறார்.

வேறு எந்த குற்றச்சாட்டும் சுமத்த முடியாத காரணத்தினால் இந்த ரபேலை எடுத்திருக்கிறார்கள். இதில் எந்தவித ஊழலும் நடைபெறவில்லை. அத னால்தான் மோடி, ஊழல் செய்பவர்களை நான் விடமாட்டேன், நாங்களும் ஊழல் செய்ய மாட்டோம் என்று தெளிவாக சொல்லியிருக்கிறார். ஒரு கடி தத்தை எடுத்து அதனை வெட்டி, ஒட்டி செய்கிறார்கள். உண்மை எப்போதும் வெளியே வரும். அது பாஜகவுக்கு சாதகமாக இருக்கும்.

20 லட்சம் சாமானிய ஏழை மக்களின் பணத்தை சுருட்டிய சாரதா சிட் பண்ட் ஊழலில் சிக்கிய கட்சியைச் சேர்ந்தவர் மம்தா பானர்ஜி. மம்தாவிடம் இருந்து சர்டிஃபிகேட் மோடிக்கு தேவையில்லை. மக்களிடம் இருந்துதான் சர்டிஃபிகேட் வேண்டும். மக்கள் இன்று எல்லாவிதத்திலும் ஊழல் ஒழிக்கப்பட்டிருக்கிறது என்பதை மகிழ்ச்சியாக ஏற்றுக்கொண்டிருக்கிறார்கள்.

டெண்டரெல்லாம் இடெண்டரில் போகுது. தொழிலதிபர்களை பார்த்தீர்கள் என்றால், இடைத்தரகர்களை பார்க்க வேண்டும், அவர்களுக்கு கொடுக்க வேண்டியதை கொடுக்க வேண்டும் என்பார்கள். இப்போது அப்படியில்லை. நேரடியாக தங்களது தொழிலுக்கான அனுமதி கிடைக்கிறது என்கிறார்கள். இனிமேல்தான் ஊழலற்ற தன்மையின் இனிப்பை மக்கள் சுவைக்கப்போகிறார்கள். மக்களுக்கு இந்த சுவை தெரியும். ஆனால் ஊழலை வைத்தே அரசியலை செய்பவர்களுக்கு இந்த சூழ்நிலை கசப்பாக இருக்கும். அதைத்தான் மம்தா போன்றவர்கள் பயன்படுத்துகிறார்கள். இவ்வாறு கூறினார்.


அந்நியத் தொழிலாளர் பற்றாக்குறை விவகாரம்  400 உணவகங்கள் மூடல்

(பார்த்திபன் நாகராஜன்) கோலாலம்பூர்,

இந்நாட்டு உணவகங்கள் எதிர்நோக்கி வரும் அந்நிய தொழிலாளர் பற்றாக்குறை விவகாரத்திற்கு தீர்வு காண்பதில் மத்திய அரசாங்கம் மெத்தனப்போக்கை கடைப்பிடித்து வருவது ஏன் என்று மலேசிய இந்திய உணவக உரிமையாளர்கள் சங்கத்தின் (பிரிமாஸ்) தலைவர் தி. முத்துசாமி நேற்று கேள்வி எழுப்பினார்.

Read More: Malasyia Nanban Tamil Daily on 14.5.2019


அரசியல் நன்கொடைகளுக்கு இனியும் இடமில்லை- பிரதமர்

அமைச்சரவை அங்கீகரிக்காத வரையில் எந்த தனிநபரோ அல்லது அரசியல் கட்சிகளோ நன்கொடைகளை ஏற்றுக் கொள்ள முடியாது என்று மகாதீர் திட்டவட்டமாகக் கூறியுள்ளார். ஊழல் பேர்வழிகளை துடைத்தொழிப்பதற்காக அரசாங்கத்திற்குள்ளேயே ஊழல் தடுப்பு நடவடிக்கைகளை நம்பிக்கைக் கூட்டணி தொடங்கியுள்ளது.

Read More: Malaysia Nanban Tamil Daily on 14.5.2018


ஜூன் 12ம் தேதி கிம் ஜாங்-உன் உடனான சந்திப்பை உறுதி செய்தார் டிரம்ப்

வாஷிங்டன்: சிங்கப்பூரில் வரும் 12ம் தேதியன்று வடகொரிய தலைவர் கிம் ஜாங்-உன் உடனான சந்திப்பை அமெரிக்கா அதிபர் டொனால்டு டிரம்ப் நேற்று உறுதி செய்து அறிவித்தார். இருநாட்டு தலைவர்கள் சந்திப்பு குறித்து பேச திட்டமிடப்பட்ட சூழலில் திடீரென அந்த சந்திப்பை டிரம்ப் ரத்து செய்திருந்தார். ஆனாலும், பேச்சு வார்த்தைக்கு தயார் என அறிவித்து அதறகான முயற்சியை வடகொரியா தொடர்ந்து அமெரிக்காவுடன் பேசி வந்தது. இந்நிலையில், வடகொரியாவின் தூதர் கிம் யோங் சோல், அமெரிக்கா செயலாளர் மைக் போம்பியா உடன் பேச்சு வார்த்ைத நடத்தினார்.
அதன்பின் இரு நாட்களுக்கு பிறகு நியூயார்க்கிலிருந்து அமெரிக்கா அதிபரின் அதிகாரபூர்வ இடமான வெள்ளை மாளிகைக்கு சென்று அங்கு கிம் ஜாங்-உன் எழுதிய கடிதத்தை டிரம்பிடம் ஒப்படைத்தார். அதைதொடர்ந்து அங்குள்ள ஓவல் அலுவலகத்தில் நடத்திய சுமார் 2 மணிநேர பேச்சுவார்த்தைக்கு பின்னர்,  இரு நாட்டு தலைவர்க ளும் சிங்கப்பூரில் வரும் 12ம் தேதி சந்திக்க ஒப்புக்கொள்ளப்பட்ட விவரத்தை அதிபர் டிரம்ப் அதிகாரபூர்வமாக அறிவித்தார்.


சிறையில் இருந்தவாறே அன்வார் தலைமையேற்க முடியும்.

ஜார்ஜ்டவுன், எந்தவொரு புதிய அரசியல் செயல்பாட்டிலும் டத்தோஸ்ரீ அன்வார் இப்ராஹிம் ஒரு நொண்டி வாத்தாகத்தான் இருப்பார் என்ற கருத்து பரவலாக நிலவிய போதிலும், அவர் சிறையில் இருந்தவாறே எதிர்க்கட்சிக்கு தொடர்ந்து தலைமையேற்க முடியும் என்று பிகேஆர் கட்சியின் முன்னாள் நாடாளுமன்ற உறுப்பினர் ஒருவர் அன்வாருக்கு ஆதரவாக நேற்று குரல் எழுப்பினார். முன்னாள் பிரதமர் துன் டாக்டர் மகாதீர் முகமட் தலைமையில் பக்காத்தான் ஹராப்பான் அடுத்த பொதுத் தேர்தலை சந்திக்க வேண்டும் என்ற குரல் எதிர்க்கட்சியினர் மத்தியில் வலுத்து வருவதை பற்றி குறிப்பிட்ட யுஸ்மாடி யூசோப், இந்த கௌரவத்தை அன்வாருக்கு வழங்குவதில் பிகேஆர் தலை மைத்துவம் தொடர்ந்து உறுதியாக இருக்க வேண்டும் என்று வலியுறுத்தினார். அன்வார் தரமிக்க, பயன்மிகுந்த, திறமையான ஒருவர் என்பதால், அவர் சிறையில் இருந்தபோதிலும் எதிர்க்கட்சிக்கு தலைமையேற்கும் தகுதி அன் வாரைவிட வேறு எவருக்கும் கிடையாது என்றும் அவர் வலியுறுத்தினார்.பக்காத்தான் சத்தமாக பிரச்சாரம் செய்ய வேண்டிய தகவல் இது என்று யுஸ் மாடி கூறினார். அடுத்த பொதுத் தேர்தலுக்கான ஏற்பாடுகளை செய்வதில் எதிர்க்கட்சிகளை குழப்பவும் தடுமாற செய்யவும் எதிரிகள் மேற்கொள்ளும் முயற்சிகளால் எதிர்க்கட்சிகள் நொறுங்கி விடுவது துரதிர்ஷ்டவசமானது என்றும் அவர் குறிப்பிட்டார்.சிறையில் அன்வார் தொடர்ந்தாற்போல் வருகையாளர்களை சந் தித்து வருவதால், அவர் கட்சித் தலைவரும் தன் துணைவியாருமான டத்தோஸ்ரீ டாக்டர் வான் அஸிஸா வான் இஸ்மாயில், புதல்வி நூருல் இஸா போன்றவர்கள் மூலம் அவர் கருத்துரைத்தார். அவர் நீதிமன்றத்திற்கு வரும்போது மற்ற தலைவர்களை சந்திக்கிறார். இந்த சிக்கலான உலகமய காலக்கட்டத்தில் நாட்டிற்கு அத்தியாவசியமாக தேவைப்படும் சீர்திருத்தத்தின் அம்சமாக அவர் தொடர்ந்து திகழ்கிறார் என்றார் அவர்.


தங்கள் கழுத்தில் தூக்குக் கயிற்றுக்கு பயந்து சாட்சியான சமீராவை கொன்றனர்.

மக்களை பெரும் அதிர்ச்சியில் உறைய வைத்த சமீரா கிருஷ்ணன் (வயது 26) என்ற திருநங்கையின் படுகொலைச் சம்பவம் தொடர்பில் ஐந்து சகோ தரர்களில் இருவர் ஏற்கெனவே சமீராவின் கடத்தல் வழக்கில் சம்பந்தப்பட்டவர்களாக இருக்கக்கூடும் என்று நம்பப்படுகிறது. அந்த கடத்தல் வழக்கில் சமீரா முக்கிய சாட்சியாக இருப்பதால் அவர், நீதிமன்றத்தில் உண்மையை சொல்வாரேயானால் தங்கள் கழுத்தில் தூக்கு கயிறுதான் என்பதை உணர்ந்த சம்பந்தப்பட்ட நபர்கள், சமீரா நீதிமன்ற வாசலை மிதிப்பதற்கு முன்னதாகவே அவரின் கதையை முடித்து விட வேண்டும் என்று எண்ணியிருக்கக்கூடும் என்று சந்தேகிக்கப்படுகிறது. சமீரா படுகொலை தொடர்பில் நான்கு தினங்களுக்கு முன்பு போலீசார் கிள்ளான், தாமான் எங் ஆனிலுள்ள ஐந்து சகோதரர்களை கைது செய்துள்ளது. அந்த ஐவரும் அவர்களின் வீட்டில் கைது செய்யப்பட்டனர். சமீரா குவாந்தானில் தாம் தங்கியிருந்த வீட்டில் கொலை செய்யப்பட்டதால் அந்த கொலை குறித்து குவாந்தான் போலீசார் விசாரணை செய்து வருகின்றனர். விசாரணைக்கு ஏதுவாக அந்த ஐவரும் குவாந்தான் மாவட்ட போலீஸ் தலைமைய கத்தில் வைக்கப்பட்டுள்ளனர். சமீராவின் கொலை தொடர்பான விசாரணைக்கு உதவதற்காக 19 வயது முதல் 30 வயதுடைய அந்த ஐந்து சகோதரர்களும் குவாந்தான் மாஜிஸ்திரேட் நீதிமன்றத்தில் நிறுத்தப்பட்டு அவர்களுக்கு 7 நாள் காவலில் தடுத்து வைக்க நீதிமன்றம் அனுமதி வழங்கியது. இந்த ஐவருக்கும் ஏற்கெனவே குற்றப் பதி வுகள் உள்ளன. எனினும் இவர்களில் இருவர் கடந்த ஆண்டு சமீரா கடத்திச் செல்லப்பட்ட வழக்கில் சம்பந்தப்பட்டுள்ளவர்கள் என்பது தெரியவந்துள்ளது. கடந்த பிப்ரவரி மாதம் 23 ஆம் தேதி அதிகாலையில், ஒரு பூக்கடை ஊழியரான சமீரா குவாந்தானில் அடையாளம் தெரியாத நபர்களால் பலமுறை வெட்டப்பட்டதோடு துப்பாக்கியால் சுடப்பட்டார். இரண்டு ஆண்டுகளுக்கு முன்னர், கிள்ளானில் சமீரா கடத்தப்பட்டு, சுங்கை ராசா டோல் சாவடியில் மீட்கப்பட்டார் என்பது குறிப்பிடத்தக்கது. இந்தக் கடத்தல் வழக்கில் சமீராதான் தனது கடத்தல் வழக்கில் முக்கிய சாட்சி ஆவார். அந்தக் கடத்தல் சம்பவத்தின் போது கடுமையான சித்திரவதை கொடுமைகளுக்கும் உள்ளாக்கப்பட்ட சமீரா, டோல் சாவடி அருகில் கார் ஒன்றின் பின் இருக்கைக்கு கீழே கட்டிப் போடப்பட்டிருந்ததை ஒரு வாகனமோட்டி பார்த்து போலீசுக்குத் தகவல் கொடுத்தார். அவரின் மார்பு காம்புகள் பிளையர் கொண்டு திருகப்பட்டு இருந்தன. கால் கூரிய முள்வேலி கம்பிகளை கொண்டு கட்டப்பட்டு இருந்தன. போத்தலை கொண்டு அவர் பாலியல் ரீதியாக துன்புறுத்தப்பட்டு இருந்தார். அப்போது சமீரா போலீசாரால் மீட்கப்பட்டதோடு, இது தொடர்பில் அந்த இரண்டு நபர் களும் கைது செய்யப்பட்டனர். இவர்கள் பின்னர் ஆள்கடத்தல் சட்டத்தின் 3(1) பிரிவின் கீழ் இவர்கள் நீதிமன்றத்தில் குற்றஞ்சாட்டப்பட்டனர். இதில் அந்த இருவரும் குற்றவாளிகள் என நிருபிக்கப்பட்டால், அவர்களுக்கு மரண தண்டனை விதிக்கச் சட்டம் வகை செய்கிறது என்பது குறிப்பிடத்தக்கது.


பூங்காவில் பார்வையாளர்களை கவரும் டேபிள் ரோஸ்

ஊட்டி, : ஊட்டி ரோஜா பூங்காவில் பூத்துக்குலுங்கும் டேபிள் ரோஸ் பார்வையாளர்களை கவர்ந்து வருகிறது. ஊட்டி ரோஜா பூங்காவில் 4 ஆயிரத்திற்கு மேற்பட்ட ரோஜா வகை பராமரிக்கப்பட்டு வருகிறது. கோடையில் முதல் சீசனை முடிவடைந்த நிலையில் இரண்டாம் சீசன் செப்டம்பர், அக்டோபர் மாதத்தில் துவங்க உள்ளது. தற்போது மாவட்டத்தில் தொடர்ந்து பெய்யும் மழையால் பூங்காவில் உள்ள மலர்கள் அழுகி உதிர்ந்து வருகின்றது. இந்நிலையில் இரண்டாம் சீசனுக்காக பூங்காவை பராமிரிக்கும் பணி மேற்கொள்ளப்பட்டு வருகிறது. இதற்காக, பூங்காவில் அழுகிய மலர்களை அகற்றும் பணியும், தேவையற்ற களை செடிகளை அகற்றும் பணி நடந்து வருகிறது. பார்வையாளர்களுக்காக பூங்காவில் டேபிள் ரோஸ்(ரோஜா) என்ற மலர்கள் நடப்பட்ட நிலையில் தற்ேபாது அதிகளவில் பூத்துள்ளது. பூங்காவில் புதிதாக உருவாக்கப்பட்ட பாத்திகளில் இந்த மலர்கள் அதிகளவு பூத்துள்ளன. தற்போது பூங்காவில் பராமரிப்பு பணி மேற்கொள்ளப்பட்டு வரும் நிலையில், ஆகஸ்ட் மாதம் இறுதி வாரத்திற்குள் மீண்டும் மலர்கள் பூத்துவிடும் என தோட்டக்கலைத்துறை ஊழியர்கள் தெரிவித்தனர்.


ஐஎஸ் அமைப்புக்கு தொடர்பு இல்லை மறைமுக சதியே காரணம்

கொழும்பு,

இலங்கை தாக்குதல்களின் பின்னணியில் ஐஎஸ் அமைப்பு இருக்கும் என்று தான் நம்பவில்லை எனவும் இதற்குப் பின்னணியில் மறைமுக சதி இருக்கிறது எனவும் சிறிலங்கா முஸ்லிம் காங்கிரஸ் தலைவர் ரவூப் ஹக்கீம் தெரிவித்துள்ளார். இந்த தீவிரவாத தாக்குதல்களுக்குப் பின்னணியில் உதய கம்மன்பில பொய்யான புள்ளி விபரங்களை வெளியிடுகிறார்  என்றும் அவர் தெரிவித்துள்ளார்.

Read More: Malaysia Nanban Tamil Daily on 26.6.2019


இரண்டு வாரங்களில் 400 பேர் எச்.ஐ.வி நோய் தொற்றால் பாதிப்பு

இஸ்லாமாபாத்,

பாகிஸ்தானில் இரண்டு வாரங்களில் 400 பேர் எச்.ஐ.வி நோய் தொற்றால் பாதிக்கப்பட்டுள்ளனர். இதில், பெரும்பாலானோர் குழந்தைகள் என்ற அதிர்ச்சி தகவல் வெளியாகியுள்ளது. பாகிஸ்தானில்  சிந்து மாகாணத்தில் உள்ள லர்கானாவின் புறநகர்ப் பகுதியான வஸாயோ கிராமத்தைச் சேர்ந்தவர்கள் எச்.ஐ.வி தொற்றால் பாதிக்கப்பட்டுள்ளனர். வழக்கத்திற்கு மாறான உபகரணங்கள் மற்றும் தவறான முறையை பயன்படுத்துவதன் காரணமாக நாட்டில் நோய்த்தொற்று விகிதங்கள் அதிகரித்து வருவதாக வல்லுநர்கள் எச்சரித்துள்ளனர்.

நோயாளிகள் அதிகளவில் வருகிறார்கள், அதிகரித்து வரும் நோயாளிகளுக்கு சிகிச்சையளிப்பதற்கான உபகரணங்கள் மற்றும் பணியாளர்கள் இல்லை என மருத்துவர்கள் தரப்பில் தெரிவிக்கப்பட்டுள்ளது. பணத்தை சேமிப்பதற்காக, மருத்துவர்கள் ஒரே ஊசியை பல நோயாளிகளுக்கு சோதனை செய்ய பயன்படுத்தியதே எச்.ஐ.வி தொற்றுக்கான முக்கிய காரணம் என சிந்து மாகாண ஏய்ட்ஸ் கட்டுப்பாட்டு திட்டத்தின் திட்ட மேலாளர் சிக்கந்தர் மெமோன் தெரிவித்துள்ளார்.

எச்.ஐ.வி நோய் தொற்று குறித்து விசாரணை மேற்கொண்டு வரும் அதிகாரிகள் கூறியதாவது, இச்சம்பவத்தில் தொடர்புடையதாகக் கூறப்படும் மருத்துவருக்கும் எச்.ஐ.வி தொற்றுள்ளதாக தெரிவித்துள்ளனர். இச்சம்பவம் தொடர்பாக கைது செய்யப்பட்டு சிறையில் உள்ள மருத்துவர், தெரிந்தே நோயாளிகளுக்கு எச்.ஐ.வி வைரஸை பரப்பியதாக தன் மீது சுமத்தப்பட்டுள்ள குற்றத்தை மறுத்துள்ளார்.

நாங்கள் உதவியற்றவர்கள் என கதறும் பாதிக்கப்பட்ட குழந்தைகளின் பெற்றோர்கள், தங்கள் குழந்தைகளின் எதிர்காலம் கேள்விக்குறியாக உள்ளது என வருந்துகின்றனர். எச்.ஐ.வி-யை கட்டுப்பாட்டில் வைத்திருந்த பாகிஸ்தானில், 2017இல் மட்டும் சுமார் 20,000 புதிய எச்.ஐ.வி தொற்றுக்கள் பதிவாகி யுள்ளது. இந்நிலையில், ஆசியாவில் உள்ள நாடுகளில் எச்.ஐ.வி வேகமாக வளர்ந்து வரும் இரண்டாவது நாடாக பாகிஸ்தான் உருவெடுத்துள்ளதாக ஐ.நா தகவல் வெளியிட்டுள்ளது.


கெராக்கான் மீதிலான குற்றச்சாட்டு சுத்த அபத்தம்

பொந்தியான், நவ. 8-

கெராக்கான் மீது வீசப்படும் குற்றச்சாட்டு சுத்த அபத்தமான ஒன்று என்று கெராக்கான் வேட்பாளர்  வெண்டி சுப்பிரமணியம் திட்டவட்டமாக தெரிவித்தார்.

சீன வாக்குகளை பிளவுப்படுத்துவதற்காகவே கெராக்கான் களமிறங்குகிறது என்று கூறுவதில் உண்மையில்லை. ஆறுமுனைப் போட்டியில் கட்சி போட்டியிடும் முடிவு என்பது உன்னத நோக்கத்தை கொண்ட ஒன்று.

நாடாளுமன்றத்தில் கட்சி மக்களை பிரதிநிதிக்கும் மூன்றாவது சக்தியாக விளங்க இயலும். மசீச இதில் போட்டியிடுமா இல்லையா என்று எங்களுக்கு தெரியாது. இதற்கு முன்பாகவே கெராக்கான் தனது வேட்பாளரை அறிவித்தது.

மூன்றாவது சக்தி ஒன்று நாடாளுமன்றத்தில் இடம்பெறுவது மக்கள் குரல் உரக்க எதிரொலிக்க உறுதுணையாக இருக்கும். தஞ்சோங் பியாய் இடைத் தேர்தல் நவம்பர் 16இல் நடைபெறவிருக்கிறது. இதில் ஆறு முனைப் போட்டி மூண்டுள்ளது என்றும் தெரிவிக்கப்பட்டுள்ளது.


படிக்கட்டு கம்பியில் சிக்கிய சிறுவன்!

படிக்கட்டு கம்பியின் இடுக்கில் சிறுவனின் தலை சிக்கியதால் அச்சிறுவன் சுமார் அரைமணி நேரமாக வலியால் துடித்த சம்பவம் பெரும் பரபரப்பை ஏற் படுத்தியது.இச்சம்பவம் நேற்று முன்தினம் மாலை 6.25 மணியளவில் தாமான் பெர்ச்சாம் இடாமானிலுள்ள வீடொன்றில் நிகழ்ந்தது.இச்சம்பவத்தில் சோங் ஜின் ஹி சிறுவனின் தலை படிக்கட்டின் கம்பியில் சிக்கிக் கொண்டது. இச்சம்பவம் தொடர்பில் மாலை 6.30 மணியளவில் தகவல் கிடைத்ததும் தீயணைப்பு வீரர்கள் அங்கு விரைந்ததாக ஈப்போ மாவட்ட தீயணைப்புப் படை யின் தலைவர் பி.சுமசுவம் தெரிவித்தார். சிறுவனின் தலையை மெதுவாக அதிகாரிகள் இடுக்கிலிருந்து வெளியே இழுத்தனர். சுமார் 2 நிமிடத்தில் சிறு வனின் தலை வெளியே எடுக்கப்பட்டது.இச்சம்பவத்தில் சிறுவனுக்கு எந்தவிதக் காயங்களும் ஏற்படவில்லை என அவர் சொன்னார்.